Dah Puas Berleter Dekat Anak Tapi Masih ‘Liat’, Rupanya Ini Sebab Tindakan Anda Salah!

Dah puas membebel dekat anak tapi masih sama juga perangainya. Kadang-kadang sampai dah tak ada tenaga dah untuk bersuara. “Betul ke aku membebel ni? Macam tak jadi apa je”. Haa, itulah persoalannya adakah leteran anda selama ini sebenarnya mampu untuk mengubah tingkah laku anak atau tidak. Kalau nak tahu betul atau tidak tindakan membebel kita selama ini, jom kita baca perkongsian pakar.
MASUK TELINGA KANAN KELUAR TELINGA KIRI
SOALAN:

“Puan, orang cakap kalau kita mahu sesuatu itu melekat di hati dan ingatan anak, kita perlu ulang banyak kali, barulah anak ingat, barulah anak buat. Saya dah letih berleter, kadang-kadang sampai naik angin hilang sabar tetapi anak tidak buat juga. Tidak disuruh, tidak dibuat.”
KENAPA KITA BERLETER?

*Ada yang berleter kerana kita juga dileteri suatu masa dahulu. Itu sudah menjadi budaya dan amalan keibubapaan dalam keluarga.

*Ada yang berleter sebab tidak tahu cara lain untuk menyampaikan apa yang terbuku di hati.
*Ada yang berleter untuk memberi arahan kepada anak yang tidak mahu patuh.
*Ada yang ingin menunjukkan kuasa dan otoriti walaupun berleter itu seringkalinya masuk telinga kanan keluar telinga kiri.
*Ada yang berleter sebab rasa panik, kaget dan bersalah dengan diri sendiri. Untuk menutup kegusaran itu maka leteran digunakan.
*Ada yang takut anak mengulangi kesilapan yang pernah kita dilakukan maka cara yang terbaik adalah berleter untuk menutup rasa tidak selamat yang dirasakan.
Kebanyakannya berleter kerana itu adalah cara yang paling cepat dan mudah untuk ‘memaksa’ anak menurut kata tanpa perlu banyak usaha dan perancangan.
Adakah leteran berkesan untuk jangkamasa panjang?
www.kveller.com
Seperti dalam soalan di atas, selalunya tidak. Ia hanya berkesan ketika saat itu saja. Perangai yang sama akan diulangi. Anak akan menunggu leteran sekali lagi. Selagi tidak dileteri, selagi itulah perbuatan yang sama diulang. Perbuatan diulang, berleter lagi. Berleter lagi, perbuatan diulang. Ia menjadi satu kitaran yang tidak sudah, tidak efektif dan tidak produktif. Leteran akhirnya menjadi irama dan lagu yang hanya membuai dan mendodoikan tanpa kesan pada anak.
KENAPAKAH LETERAN TIDAK BERKESAN?
karmin.tocka.com.mk
Leteran adalah proses mencari silap bukannya proses memperbetulkan kesilapan. Ia hanya memfokuskan pada apa yang buruk dan apa yang salah pada anak sahaja. Pernahkah dalam leteran itu kita selitkan perkara yang positif yang dilakukan anak?
Tidak bukan? Ataupun jarang-jarang sekali. Selalunya kita hanya semburkan apa yang negatif sahaja seolah-olah tiada langsung yang baik pada anak. Selalunya kita guna istilah yang ekstrim.
“Kamu tidak pernah….”
 “Selalu macam ni…”
 ”Dah berapa kali dah…” semua yang ekstrim negatif sahaja dan langsung tidak ada yang positif.
Anak akan berhenti mencuba untuk berubah dan menjadi baik kerana usaha kecil mereka tidak ada nilainya di mata ibubapa di kala berleter. Kaedah yang lebih efektif untuk membentuk tingkah laku yang baik adalah bukannya mencari silap tetapi mencari kebaikan. Semakin banyak kebaikan yang kita cari, semakin banyaklah kebaikan yang akan kita lihat dalam diri anak.
Ini adalah kitaran positif yang efektif.
therapyinabin.com
Dalam leteran itu juga kita berkemungkinan membuat andaian yang tidak betul dan tuduhan yang melulu tanpa memeriksa terlebih dahulu apa sebenarnya yang menyebabkan sesuatu tingkah laku itu. Ini juga amat mengecewakan anak yang dileteri.
Mungkin harapan kita terlalu tinggi dan anak tidak dapat mencapainya dengan mudah. Mungkin persekitaran tidak kondusif untuk fizikal anak melakukan apa yang diharapkan. Mungkin anak tidak faham arahan yang disampaikan kerana cara komunikasi kita tidak kena dengan anak. Jika inilah sebabnya, maka tidak hairanlah leteran kita masuk telinga kanan keluar telinga kiri. Tuduhan dan andaian tidak akan terkesan di hati. Ia hanya menyakitkan hati.
APA YANG PERLU DIBUAT SELAIN BERLETER?
www.telegraph.co.uk
Jika kita inginkan kerjasama yang berpanjangan, kita perlukan perancangan. Tidak ada penyelesaian segera dalam proses keibubapaan. Semuanya memerlukan usaha, pertimbangan yang teliti dan kesabaran yang tinggi.
Buat perancangan dengan anak. Jemput anak untuk sama-sama menyelesaikan masalah secara diplomasi. Anak-anak harus diajar kesan dan akibat perbuatan mereka ke atas dirinya, keluarga dan orang sekeliling. Tidak perlu tunggu sehingga anak remaja untuk membincangkannya. Anak kecil juga faham jika kita menggunakan bahasa yang mudah mereka fahami.
Adakan peraturan dalam rumah. Sentiasa berbincang tentang peraturan yang ada. Jika anak tidak ikut peraturan ada kesan dan akibatnya. Ini juga harus dibincangkan dari awal bersama-sama dengan anak bukannya dibuat secara rawak apabila anak melakukan kesilapan.
www.eschoolnews.com
Kita harus berusaha menjadi ibubapa proaktif yang bersedia sebaik mungkin dengan segala kemungkinan dan bukannya menjadi reaktif dengan leteran dan hukuman yang tidak efektif untuk mendidik.
*Pastikan sistem pendidikan di rumah adalah yang terbaik untuk anak menjadi seorang manusia.
Sumber : Parent Connect


‘Dah Tertulis Rezeki Makcik’-Tersentuh Lihat Anggota RELA Bekerja, Pemuda Kongsi Rezeki Duit Raya

Tidak semua berpeluang meraikan Aidilfitri bersama keluarga tersayang di rumah. Semua ini kerana atas dasar kerja dan tanggungjawab mereka. Ini sering terjadi kepada mereka yang bertugas dalam badan beruniform dimana mereka perlu bekerja demi mencari rezeki buat menampung keluarga.
Berkongsi rezeki yang ada adalah satu amalan mulia bagi setiap orang. Tidak ketinggalan bagi seorang pengguna laman Instagram, Chong Ed dimana dia berkongsi satu video di mana dia sedang menghulurkan duit raya kepada seorang anggota Jabatan Sukarelawan Malaysia (RELA) yang bekerja di Hari Raya Aidilfitri.

Raya Pertama Pun Makcik Kerja

Seorang anggota RELA yang sedang mengawal sebuah bangunan pada hari raya pertama lalu menarik perhatian Chong Ed untuk menghulurkan duit raya kepada anggota tersebut. Ianya berlaku ketika pemuda tersebut selesai mengambil gambar raya di Dataran Merdeka. Dia yang terpandang makcik RELA tersebut sedang duduk di tepi bangunan terdetik ingin menghulur duit raya kepada makcik tersebut.

Raya pertama pun makcik keja
pagi semalam singgah maybank cucuk duit raya sikit. Selepas settle ootd raya kat dataran merdeka. bila masuk keta. terpandang makcik rela. hari raya pun makcik bekerja.
terdetik nak bagi duit raya kat makcik. mungkin itu memang dah tertulis rezeki makcik.
saya tanye makcik. “Raya pun keja ke makcik”
makcik jawab. “ diorang suruh jaga bangunan takut hilang” senyum je makcik.
Kite setiap hari raya dengan keluarga. Org lain kadang2 berjauhan dengan keluarga di setiap hari raya. Bersyukur lah dgn rezeki yg kite ada. Dimurahkan rezeki itu pun 1 ujian.Kite leka atau berbagi. Nikmat yg Allah bagi itu boleh di tarik dlm sekelip mata.
Dalam rezeki kite.ada rezeki org lain.
Lebih 140 Ribu Views Video

101253443_2817438281700457_3632296971474124112_n

Posting video yang dikongsi dilaman Instagramnya itu telah mendapat lebih 140 ribu views dan lebih 300 komen dari semua. Ramai meninggalkan komen positif pengikutnya yang rata memuji tindakan murni yang dilakukannya. Ada juga yang mendoakan agar Chong sentiasa dimurahkan rezeki.
Tindakan seperti ini lah yang sepatutnya ditiru oleh semua orang agar sama sama merasakan keberkatan rezeki yang diberikan kepada kita. Berkongsi rezeki merupakan amalan mulia yang disarankan untuk kita lakukan. Semoga kita mendapat inspirasi dari perkara yang dilakukan oleh pemuda tersebut.
قُلْ إِنَّ رَبِّي يَبْسُطُ الرِّزْقَ لِمَن يَشَاءُ مِنْ عِبَادِهِ وَيَقْدِرُ لَهُ ۚ وَمَا أَنفَقْتُم مِّن شَيْءٍ فَهُوَ يُخْلِفُهُ ۖ وَهُوَ خَيْرُ الرَّازِقِينَ
“Katakanlah (wahai Muhammad): “Sesungguhnya Tuhanku memewahkan rezeki bagi sesiapa yang dikehendakiNya di antara hamba-hambaNya, dan Ia juga yang menyempitkan baginya; dan apa sahaja yang kamu dermakan, maka Allah akan menggantikannya; dan Dia lah jua sebaik-baik Pemberi Rezeki.”
(Surah Saba, 34:39)
Sumber : Chong Ed


Dahi Jangan Berlapik Kain Telekung, Wanita Ini Kongsi Cara Sujud Yang Betul

Bagi seorang Muslim, solat adalah perkara wajib dan normal dilakukan setiap hari. Solat juga adalah salah satu perkara yang mudah untuk dilaksanakan dengan hanya menunaikan 5 waktu sehari. Selain itu, bukan sahaja solat 5 waktu yang harus semata dijaga, hal hal yang berkaitan solat ataupun tatatertib solat itu juga harus dijaga dan diberi penekanan. Ini semua harus dijaga agar solat yang didirikan itu sah dan setiap amalan yang dilakukan itu diterima oleh Allah SWT.
Perkara yang sering berlaku tanpa sengaja terutamanya bagi kaum wanita ialah ketika sujud dimana dahi akan berlapik dengan kain telekung. Benda ini nampak seperti biasa dan remeh, mungkin juga sesetengah orang menganggap ianya normal jika bertelekung kerana saiz telekung itu sendiri yang besar. Sehubungan dengan itu, perkongsian salah seorang pengguna laman Instagram, Aisyah Hijanah berkaitan perkara itu menyedarkan ramai wanita dalam hal tersebut.

Dahi Tidak Boleh Berlapik Dengan Telekung

Menurut Aisyah, dahi boleh berlapik hanya dengan sesuatu yang diletak atau dialas sebelum mendirikan solat seperti sejadah kecil yang tidak bersambung dengan pakaian ketika solat. Dan seandainya kain telekung terbang menutup tempat sujud, kita boleh tarik sedikit kain telekung itu supaya ianya tidak berlapik. Jika tangan yang berlapik tidak apa.

IMG_0575

Aisyah juga berkongsi cara sujud yang betul bagi kaum wanita melalui video yang dikongsinya di Instagramnya.

Cara Sujud Wanita

Ramai juga yg DM Aisyah minta tunjukkan cara. So sini Aisyah share sikit, tapi kalau apa yg Aisyah share ni salah, korang boleh share ilmu dekat bawah juga okay
1. Dahi tak boleh berlapik dgn apa-apa pakaian yang kita bawa bersama dlm solat. Contohnya telekung, tudung, ridha (yg kita letak dekat bahu drpd awal solat), kopiah, songkok, serban, purdah, niqab. Senang cerita, pakaian yg melekat kita masa solat
2. Tetapi, kalau sebelum solat, kita buka purdah kita, then kita letak dekat tempat sujud, ataupun kita guna sejadah, kain putih mcm nenek-nenek selalu buat, ridha yg kita mmg letak dekat tempat sujud sebelum solat, maka boleh kalau dahi kita sujud di atasnya. Ingat, apa-apa yang tak bersambung/melekat pd pakaian yg kita pakai dlm solat, itu boleh.
3. Tapak tangan? Tapak tangan kalau berlapik, tak apa. Yang pentingnya adalah dahi. Dahi tak boleh ada halangan daripada tempat sujud. Tapak tangan kalau terlapik dengan telekung tak apa
4. Kalau telekung terbang sbb angin kuat sangat, tarik telekung tu supaya tak menghalang dahi daripada kena tempat sujud
Semoga perkongsian ini bermanfaat buat semua!
Sumber : Aisyah Hijanah


Dahlah Tolak Vaksin, Bangga Pula Tu ‘Lepas’ Bawa Anak Dine-In..

Semakin banyak kelonggaran yang diumumkan kerajaan untuk Fasa 1 dan antaranya adalah membenarkan aktiviti dine-in di restoran di negeri-negeri Fasa 1 berkuasakuasa 20 Ogos 2021 yang lepas. Nampaknya kelonggaran ini telah mendapat pelbagai reaksi dari orang ramai, ada yang setuju dan ada juga dalam kalangan kita yang tidak setuju kerana rasa ia terlalu berisiko.
Walau bagaimanapun, kebenaran itu tertakluk pada SOP di mana pemilik kedai makan perlu memeriksa sijil digital vaksin memastikan individu terbabit telah menerima vaksinasi lengkap sebelum membenarkan mereka makan di restoran secara dine-in.

Baca juga: Ibu Anti-Vaksin Gesa Anak Disuntik Vaksin Ketika Di Ambang Maut
“Saja nak test, saya buat social experiment“
Namun, seperti yang kita tahu bukan semua dalam kalangan kita yang mahu menerima vaksin dengan sukarela. Ada juga yang menolak suntikan vaksin mungkin atas dasar kepercayaan dan sebab tersendiri. Setelah diumumkan oleh kerajaan semua individu yang hendak memasuki premis perniagaan, kedai makan serta masjid memerlukan 2 dos yang lengkap, ada pula yang cuba untuk ambil kesempatan.

Menerusi paparan tangkap layar yang dimuat naik di Twitter, seorang wanita dilihat berkongsikan hasil ‘social experiment’ yang dilakukannya baru-baru ini untuk mendapatkan perkhidmatan runcit dan dine-in tanpa mendapatkan suntikan vaksin. Menurut wanita tersebut, tiada sebarang semakan sijil digital vaksin dilakukan sebelum dia dibenarkan memasuki mana-mana premis berkenaan.
‘DAHLA TAK AMBIK VAKSIN, BANGGA DEKAT SOCIAL MEDIA PULAK TU’
Bagaimanapun suaminya dikatakan gagal untuk mendapatkan perkhidmatan gunting rambut di dua buah kedai atas alasan yang sama, sebelum berjaya dalam cubaan yang ketiga.

Berjaya melepasi ‘halangan besar’ untuk golongan anti-vaksin, wanita tersebut dilihat berbangga berkongsikan kelicikannya melanggar peraturan yang telah ditetapkan.
“Dah la tak ambil vaksin, siap post dekat social media pula tu”

Perkongsian tersebut membuatkan ramai netizen ‘panas’ dengan tindakan wanita tersebut yang secara terang-terangan melanggar SOP yang ditetapkan oleh kerajaan dan membahayakan keselamatan lain. Semoga kita semua bertanggungjawab atas tindakan kita sendiri, jangan susahkan orang lain ya!
Sumber: Twitter @pedoqpop


Daikin Malaysia Lancar Kempen Daikin Streamer 3C Guna Konsep Trak Bergerak

Sudah pasti ramai dalam kalangan rakyat Malaysia yang menggunakan produk elektrik terutama sekali penyaman udara jenama Daikin Malaysia bukan? Kerana mempunyai iklim yang panas, penyaman udara yang bagus amatlah penting supaya kehidupan seharian di dalam rumah atau di pejabat lebih selesa!
DAIKIN MALAYSIA LANCAR KEMPEN ‘DAIKIN STREAMER 3C’
Dari kiri, Chan Hon Leong, General Manager, Marketing and Service of Daikin Malaysia Sales and Service Sdn. Bhd, – Tomoji Miki , Director of Daikin Malaysia Sales & Service Sdn. Bhd., -Chia Kent Wee, Head of Department, Route Sales, Daikin Malaysia Sales & Service Sdn. Bhd.

Baru-baru ini, Daikin Malaysia, syarikat penyaman udara terkemuka dunia di Malaysia telah melancarkan kempen “DAIKIN STREAMER 3C” untuk memperkenalkan Penyelesaian Kualiti Udara Dalaman mereka dengan Teknologi Streamer, di dalam trak bergerak!
Dengan konsep bilik pameran, Trak Bergerak Streamer Daikin yang menampilkan produk teknologi Streamer membolehkan pelanggan mempelajari kepentingan kualiti udara dalaman dan bagaimana teknologi Streamer terkini mampu meningkatkan kualiti udara dan mengurangkan pendedahan kepada bahan pencemar dan kuman.

“Pandemik ini juga telah meningkatkan kesedaran untuk udara bersih, terutamanya kerana orang ramai menghabiskan lebih banyak masa di rumah yang meningkatkan permintaan untuk penyelesaian kualiti udara dalaman. Dengan ini, kami berhasrat untuk mewujudkan lebih banyak kesedaran tentang kepentingan kualiti udara dalaman dan mempromosikan penyelesaian kami, Teknologi Streamer unik Daikin kepada pengguna.

Trak Bergerak Daikin Streamer akan mengembara ke Semenanjung Malaysia mulai hari ini hingga awal Mei 2023 untuk mudah diakses oleh semua orang, di mana-mana sahaja.” Kata Pengurus Besar, Pemasaran dan Servis), Daikin Malaysia Sales and Service Sdn. Bhd., Encik Chan Hon Leong.

Teknologi Daikin Streamer dilengkapi dengan 3C (Clash, Cycle dan Clean) untuk menguraikan 99.9% bakteria, virus, alergen dan bahan berbahaya yang lain dengan berkesan. Teknologi ini telah diuji dan terbukti sangat berkesan dalam membersihkan
udara dalaman. Produk barisan Daikin Streamer seperti penapis udara Streamer, penyaman udara Smarto Inverter Wall Mounted dan penyaman udara REVO Max Inverter Surround Cassette akan dipaparkan untuk membawa manfaat “Udara Bersih,
Keluarga Sihat” daripada Daikin.
Pelanggan dialu-alukan untuk melawat Trak Bergerak Daikin Streamer dan menyertai permainan ‘Battle with Virus’ dengan hadiah-hadiah menarik. Anda mungkin berpeluang untuk mendapatkan beberapa hadiah edisi terhad dengan menyertai aktiviti lain.


Dakwa Dengar Bisikan, Ayah Sanggup Kelar Anak Usia 5 Tahun

Anak adalah kurniaan Tuhan kepada kita sebagai salah satu rezeki yang tidak semua orang akan dapat. Malah ada yang tunggu bertahun-tahun untuk mendapat cahaya mata namun masih tiada. Jadi, sudah pasti anda sebagai ibu bapa tidak akan sanggup mencederakan atau menyusahkan amanah yang telah dikurniakan Tuhan ini bukan?
Satu kejadian mengejutkan berlaku Pekanbaru, Riau, Indonesia apabila seorang lelaki telah bertindak nekad mengelar leher anak lelakinya yang baru berusia lima tahun.

Baca juga: Bapa Kelar Anak Gara-Gara Bergaduh Ubah Siaran TV
DAKWA DENGAR BISIKAN, KELAR ANAK USIA 5 TAHUN
Gambar: Tribunnews

Memetik laporan Detik News, lelaki berusia 32 tahun itu pada awalnya sedang santai menonton televisyen bersama isteri dan anaknya, dalam kejadian pada Sabtu lalu.

Bagaimanapun, dia tiba-tiba bertindak ganas dan mengambil senjata tajam di dapur lalu segera mengelar anaknya.
“Suspek dan isterinya pada awalnya berada di dalam bilik. Tidak lama kemudian, suspek tiba-tiba keluar dari bilik.
“Mangsa mengalami luka kesan senjata tajam di leher. Isterinya yang melihat kejadian itu terus menjerit meminta pertolongan dari penduduk,” kata Ketua Polis Rumbai, AKP Linter Sialoho.
Sementara itu, mangsa telah pun dibawa ke Hospital Bhayangkara di Pekanbaru untuk menerima rawatan dan keadaannya dikatakan beransur pulih.

Manakala, suspek telah ditahan oleh penduduk kampung dan menjalani siasatan di balai polis.
Berdasarkan hasil siasatan yang dilakukan, pelaku dikatakan nekad mengelar leher anaknya dengan alasan bahawa dia mendengar bisikan mengatakan untuk mengorbankan anaknya itu.
“Dia mengaku dapat bisikan, jadi harus ada yang perlu dikorbankan iaitu sama ada dirinya atau anaknya. Pelaku memilih anaknya untuk dikorbankan.
“Ujian air kencing mendapati suspek positif dadah, jadi kami mengesyaki bahawa dia berhalusinasi kerana dadah,” katanya.
Sumber: DetikNews


Dakwa Dibuli Rakan Tahfiz, Murid Melecur Dan Disumbat Najis Kucing

Selepas insiden kebakaran bangunan asrama pada 2017 yang mengorbankan 23 nyawa, Pusat Tahfiz Darul Quran Ittifaqiah sekali lagi menjadi perhatian apabila seorang pelajarnya dikejarkan ke Hospital Kuala Lumpur (HKL) akibat melecur disimbah air panas.
Dalam kejadian 16 Oktober lalu, mangsa berusia 13 tahun yang baru enam bulan belajar di tahfiz itu mendakwa menjadi mangsa buli sehingga menerima rawatan di Unit Rawatan Rapi (ICU) Kebakaran HKL selama 10 hari.

DISIMBAH AIR PANAS KETIKA SEDANG TIDUR

Dia mendakwa disimbah air panas ketika sedang tidur kira-kira jam 4 pagi di asrama tahfiz berkenaan sehingga menyebabkannya melecur di bahagian badan dan paha kiri.

“Dulu masa bulan tiga, kami pernah bergaduh. Dia suka kacau saya, jadi saya mampu ejek dia sebab nak lawan balik tak boleh, dia kuat.

“Petang Isnin lepas Asar, dia panggil saya pergi tingkat bawah asrama. Lepas itu dia tumbuk muka saya. Kat tingkat bawah ni memang selalu ada kucing berak. Dia ambil tahi kucing, lepas itu sumbat dalam mulut saya.
“Pagi Rabu waktu tengah tidur, tiba-tiba ada orang tumbuk. Lepas itu, saya terkejut sebab kena simbah air panas,” kata mangsa ketika ditemui di HKL di sini semalam.
Ibu mangsa, Siti Satariah Ahmad, 36, berkata, anak kedua daripada empat beradik itu melecur 13 peratus dan kini perlu menjalani fisioterapi apabila tulang sendi bahu terjejas akibat insiden berkenaan.
PERNAH LARI DARI PUSAT TAHFIZ

Ibu kepada mangsa juga memberitahu bahawa pada bulan Mac lalu, anaknya pernha lari dari pusat tahfiz gara-gara tidak tahan kerana sering dikacau dan ditumbuk oleh rakan-rakan yang lain.
“Malam Isnin (dua hari sebelum insiden simbah air panas) saya ke tahfiz untuk berjumpa sekejap dengan anak saya tu, saya dapati ada kesan lebam tepi mata kiri. Dia kata kena pukul.
“Saya maklumkan kepada pengetua dan pengetua beritahu dia akan selesaikan perkara tersebut. Saya hubungi ibu bapa pelaku melalui WhatsApp dan sedia berjumpa pada malam esok tapi mereka tidak datang pun,” katanya.
Siti Satariah berkata, difahamkan pelaku dikenakan hukuman rotan di hadapan pelajar lain.

“Selama 10 hari anak saya di unit rawatan rapi (ICU), tiada seorang ustaz dari pusat tahfiz itu datang tengok. Bil hospital lebih RM400 kami tanggung sendiri,” dakwanya.
Siti Satariah berkata, keluarga pelaku menawarkan kos ganti rugi sebanyak RM3,000 namun dia dan suami mahu menuntut keadilan untuk Yusof melalui perbicaraan di mahkamah.
Sebelum ini, Pengetua Pusat Tahfiz Darul Quran Ittifaqiah, Muhammad Zahid Mahmod menjelaskan bahawa insiden berkenaan bukan kes buli sebaliknya salah faham antara dua pelajar.
Muhammad Zahid turut mendakwa bahawa ia hanya melibatkan sebekas air panas tanpa mengakibatkan mangsa melecur selain ibu bapa pelajar terbabit bertemu untuk berbincang.
Sumber : Astro Awani


“Dalam Rezeki Kita Ada Rezeki Orang lain,”- Jangan Kedekut Dengan Peniaga Di Luar

Segelintir masyrakat sering beranggapan dengan membeli makanan di luar membazir dan pemalas. Tanggapan seperti itu tidak seharusnya wujud dan ianya satu anggapan yang salah kerana sebagai insan mulia tidak salah untuk kita memberi sokongan atau berkongsi rezeki dengan penjual di luar.
Hal ini sama seperti perkongsian Sha Ramson Abdullah di Facebook yang menjelaskan hormatilah peniaga di luar dan percaya setiap rezeki yang dikurniakan oleh Allah SWT, ada terselit rezeki buat peniaga makanan mahupun peniaga lain.

Baca juga: [VIDEO] Trik Mudah Potong Rambut Anak Guna Face Mask, Baru Tak Masuk Mata!
“DALAM REZEKI KITA ADA REZEKI ORANG LAIN,” JANGAN KEDEKUT

Saya tak berkenan orang cakap “Dari beli makanan kat luar, baik masak sendiri. Jimat pun jimat. Takdelah membazir duit.” Kenapa cakap membazir? Ingat orang yang berniaga makanan tu saja-saja nak bazirkan duit orang ke?

Saya memang tak berkenan dengan orang yang kedekut dan berkira. Bila kita berkira-kira dengan orang, rezeki kita pun berkira-kira nak datang dekat kita. Ingat ya, orang yang berniaga itu mencari rezeki untuk keluarga dia. Setiap orang ada komitmen masing-masing yang tak semua orang mampu cerita.

Sama juga macam saya ada kereta tapi ada kalanya saya suka keluar rumah naik teksi atau Grab. Adakah saya membazirkan duit? Cuba fikir dari sudut hikmah kebaikan. Sebab apa? Sebab Allah dah tetapkan rezeki kita dan rezeki pemandu Grab atau Teksi tersebut iaitu  dalam rezeki kita ada rezeki orang lain.
BUAT BENDA BAIK, KEIKHLASAN ITU MANIS
Dia juga berkongsi beberapa perkara baik yang dilakukan agar sentiasa dirahmati Allah dan diharapkan dengan pertolongan yang diberikan sedikit sebanyak akan memberi rezeki berpanjangan di masa hadapan.

Antara benda yang saya suka buat dengan izinNya:
1. Setiap kali beli barang, bagi duit lebih kepada peniaga. Ingatkan diri kita bahawa duit yang kita bagi kepada orang itu bukan duit kita tapi Alllah Taa’ala yang bagi. Jadi, tak perlu jadi perasan sangat kita bersedekah. Malu dekat Allah. Rezeki kita bagi duit lebih tu pun datangnya dari Allah.
2. Bila naik teksi atau Grab pun bagi duit lebih dan ingatlah duit yang kita bagi itu Allah yang bagi. Bukan duit kita. Jadi, tak payah bangga cakap aku sedekah. Malu kat Allah sebab kalau Allah tak jentik hati kita untuk sedekah, kitalah orang yang paling bakhil.

3. Setiap kali bersedekah atau bagi duit lebih dekat orang, jangan menharapkan balasan. Setiap kali kita buat kebaikan, bila kita harapkan balasan, itu maknanya kita tak ikhlas.
4. Buat apa saja kerana Allah tanpa mengharapkan balasan. Orang yang ikhlas, dia takkan berharap orang akan balas balik kebaikan yang dia buat.
Sumber: Facebook Sha Ramson Abdullah


Dalam Telinga Anak Ada Serangga! Apa Perlu Kita Buat?

“Ibu, adik selalu rasa sakit lah dalam telinga ni kadang-kadang rasa macam ada benda gerak-gerak…”
Jika anak anda ada mengadu mengenai hal sebegini, jangan panik. Ini merupakan tanda kemungkinan ada serangga di dalam telinga anak. Untuk ibubapa di luar sana, ini adalah beberapa tips dari pakar untuk anda menghadapi tanda awal apabila telinga anak sudah ‘dimasuki’ oleh serangga.

APA PERLU KITA BUAT?

Sumber : Dr Shaiful Nizam


Dana Dalam Tabung Merah RMHC Di McD Sebenarnya Untuk Siapa? Ini Yang Anda Perlu Tahu

Sebagai generasi masa depan, kebajikan kanak-kanak di Malaysia perlu dititikberatkan, lebih-lebih lagi kanak-kanak daripada keluarga kurang berkemampuan.
Kempen Baik Semula RMHC Malaysia dengan kerjasama McDonald’s Malaysia dan Media Prima mengajak anda semua mengumpul dana untuk sama-sama membantu kanak-kanak yang memerlukan ini. Siapa lagi nak bantu jadikan kehidupan mereka lebih ceria, kalau bukan kita?

Sumbangan untuk kanak-kanak memerlukan

Sejak ditubuhkan pada tahun 1990, sudah lebih 30 tahun Persatuan Kebajikan Ronald McDonald (RMHC Malaysia) memberi sinar harapan kepada kanak-kanak yang memerlukan.

Mudah je nak hulurkan bantuan kepada mereka, adakah anda perasan setiap kali pergi McDonald’s, pasti ada satu tabung merah di sebelah kaunter pembayaran? Boleh dikatakan, setiap restoran McDonald’s pasti ada tabung merah ni. Melalui tabung inilah RMHC Malaysia bantu kanak-kanak ini semua.
Ramai keluarga kurang berkemampuan gembira dengan bantuan dihulurkan

RMHC Malaysia mempunyai empat program utama iaitu Rumah Ronald McDonald, Bilik Sensori Ronald McDonald, Gift of Smile dan Program Pek Kembali ke Sekolah.
Supaya anda tahu tentang program yang ada, kami mahu mengajak anda lihat di bawah.
Rumah Ronald McDonald

Bayangkan jika anak anda sakit, harus dirawat di hospital dalam tempoh lama. Tapi anda tidak mampu sewa hotel untuk teman anak di hospital. Sudahlah rumah pula jauh, kena fikir belanja hospital, duit minyak, duit makan dan pelbagai lagi duit belanja. Mungkin ada antara kita terpaksa lupakan hasrat untuk dapatkan rawatan buat anak anda kan? Kita tidak boleh biarkan situasi seperti ini berlaku.
Sebab itu terbinanya Rumah Ronald McDonald di Hospital Canselor Tuanku Muhriz UKM, Cheras dan Hospital USM, Kelantan. Beban keluarga yang kurang berkemampuan dapat dikurangkan. Mereka boleh tinggal di Rumah Ronald McDonald sementara anak mereka dapatkan rawatan di hospital. Jika mereka mahu tengok anak mereka di wad juga mudah.
Bilik Sensori Ronald McDonald

Buat keluarga yang mempunyai anak istimewa, anda patut membawa mereka masuk Bilik Sensori Ronald McDonald ni. Bilik ini dilengkapi dengan peralatan multi deria dan kemudahan terapi yang merangsang deria sentuh, pendengaran, penglihatan, rasa dan bau kanak-kanak istimewa.
Buat pengetahuan anda, terdapat 35 buah bilik sensori di seluruh Malaysia. Kanak-kanak yang pernah masuk bilik ini cukup seronok. Suasana bilik ini pun cukup tenang dan selesa dan mereka boleh belajar dengan cara mereka yang tersendiri.
Gift of Smile

Kanak-kanak yang dilahirkan dengan bibir dan lelangit sumbing tidak minta dilahirkan sebegitu rupa. Ada keluarga yang mahu dapatkan rawatan tapi duit tidak mencukupi. Apakah hadiah istimewa yang perlu diberikan kepada mereka?
Program Gift of Smile adalah hadiah yang terbaik! Buat keluarga yang kurang berkemampuan, kos pembedahan dan rawatan untuk anak-anak mereka yang mengalami sumbing bibir dan lelangit dibiayai sepenuhnya dalam program ini. Ramai kanak-kanak dapat senyum dengan manis sekali!
Pek Kembali Ke Sekolah

Baju sekolah baru, kasut sekolah baru, beg baru, semuanya anda dapat setiap kali melangkah ke sekolah. Kami yakin anda pernah lihat rakan sekelas yang masih memakai baju atau barang sekolah yang lusuh dan lama. Kasihan bukan?
Oleh itu, Pek Kembali Ke Sekolah menaikkan semangat ramai kanak-kanak daripada keluarga kurang berkemampuan untuk ke sekolah. Kanak-kanak ini dapat barang sekolah baru seperti beg dan alat tulis. Seronoklah mereka mahu ke sekolah selepas ini!
Semua program ini betul-betul menyentuh hati dan meringankan beban banyak keluarga. RMHC Malaysia dah bantu lebih 80,000 kanak-kanak di Malaysia sejak lebih 30 tahun lalu, dengan pembiayaan lebih RM30 juta.
Sumbangan hasil usaha orang ramai dan rakan korporat!

Semestinya bantuan yang dihulurkan RMHC Malaysia adalah atas hasil sumbangan ikhlas korang sebagai pelanggan McDonald’s yang bermurah hari menderma ke tabung dan Kiosk Layan Diri di restoran-restoran McDonald’s. Tajaan dan sumbangan dari rakan korporat juga tidak dilupakan. Terima kasih semua!
Penaja utama AJL35, McDonald’s menyeru anda sahut Kempen Baik Semula dan RHMC

Bagi anda yang sudah menonton AJL35 pasti tahu yang McDonald’s jadi penaja utama mereka bukan? Semasa Backstage AJL35 yang dihoskan oleh Hefny Sahad dan Neeta Manisha, Siti Nordiana juga dijemput untuk ditemu ramah berkenaan Kempen Baik Semula bersama RMHC.
Siti Nordiana, salah seorang penyanyi lagu Baik Semula berkata, Kempen Baik Semula dan RMHC merupakan satu kolaborasi yang cukup baik dan unik. Sambil-sambil berjuang menentang Covid-19, kita tidak lupa membantu golongan yang memerlukan.

Kempen Baik Semula akan diteruskan sehingga akhir bulan Mei ini. Oleh itu, McDonald’s mahu mengajak anda untuk terus hulurkan sumbangan ikhlas ke tabung RMHC Malaysia sempena Kempen Baik Semula.

Anda boleh memberi sumbangan melalui pemindahan wang ke akaun Maybank RMHC Malaysia atau imbas QR kod Touchn’Go dan Boost. Boleh rujuk gambar di atas. Selain itu, anda juga boleh menderma kepada tabung dan Kiosk Layan Diri di McDonald’s.
Sebagai badan kebajikan pilihan McDonald’s, RMHC Malaysia akan menggunakan dana yang berjaya dikumpulkan untuk membantu lebih ramai kanak-kanak yang kurang bernasib baik di seluruh negara. Usaha murni oleh RMHC Malaysia ini patut disokong!

Akhir kata, mari kita bersama-sama membantu kanak-kanak dan keluarga yang memerlukan. Selamat menderma semua!
Untuk info lebih lanjut, klik sini.


Dapat 3 Juta Tontonan, Ibu Ini Berjaya Lepas Level 10 Ribu Candy Crush!

Salah satu permainan atau game yang pernah menjadi fenomena adalah Candy Crush yang telah dilancarkan sejak lapan tahun yang lalu. Walaupun timbulnya pelbagai permainan yang lebih menarik, Candy Crush sebenarnya masih lagi menjadi perhatian sehingga kini, bukan saja dalam kalangan kanak-kanak tetapi warga emas juga. Memang wajib ada dalam setiap telefon pintar mak-mak, permainan ini sangat memcabar minda apabila anda harus melepasi tahap-tahap seterusnya.
Begitu juga dengan perkongsian di Tiktok ini apabila ibunya berjaya melepasi halangan ke 10,000 iaitu yang terakhir! Memang hebat!

Baca juga: Anak Minta Jual Lukisan Depan Rumah Harga RM 1, Rupanya Ada Orang Beli!
IBU SELESAI CABARAN TAHAP KE 10 RIBU CANDY CRUSH

Manakan tidak, permainan itu mempunyai sehingga 10,000 tahap yang perlu dihabiskan oleh setiap pemain. Hanya orang tertentu yang betul-betul minat dan obses saja yang mungkin dapat menghabiskan semua tahap tersebut.

Namun, bayangkan perasaan teruja dan puas yang dirasai apabila dapat melalui semua tahap tersebut. Segala kegigihan dan masa yang diluangkan akhirnya berbaloi. Mungkin itulah yang dirasai oleh wanita ini yang telah berjaya menghabiskan kesemua tahap Candy Crush itu. Detik-detik ketika dia meraikan ‘pencapaian’ tersebut telah dirakam dan dimuatnaik oleh anaknya di TikTok.

@aimeemanbrb off to get mum a medal ##candycrush ##CinderellaMovie ##momsoftiktok ##mum♬ Spongebob – Dante9k

Menerusi video itu, @aimeeman mengatakan bahawa ibunya telah bermain permainan itu sejak sekian lama dan baru-baru ini telah berjaya menghabiskan kesemua tahap. Ibunya kelihatan teruja setelah mendapat notifikasi penghargaan daripada permainan tersebut yang tertera ‘World Best Crusher’! Memang hebat.
Sehingga kini, video itu telah mendapat sebanyak 3.7 juta tontonan. Menjengah ke ruangan komen juga, ramai yang berkongsikan rasa gembira kerana perkara itu bukan mudah. Ada juga yang mengatakan bahawa pihak permainan Candy Crush patut memberi hadiah kepada wanita tersebut.

Sumber: Tiktok @aimeeman


Dapat Kejutan Masa Birthday, Ibu Sebak 2 Kali Raya Pun Anak Tak Dapat Balik Lagi…

Siapa yang tidak rindukan keluarga apabila sudah lama tidak dapat pulang ke kampung oleh kerana wabak Covid-19. Inilah pengorbanan yang terpaksa ditanggung tidak kira bagi ibu bapa atau anak-anak yang menanggung rindu. Namun, terdapat beberapa cara yang boleh digunakan supaya kasih sayang masih ‘sampai’ ke ibu bapa kita walaupun berada jauh dari mata.
Baca juga: Tak Sempat Sambut Birthday, Adik Maut Motor Jatuh Tebing

IBU SEBAK RINDUKAN ANAK..

Seperti video mengundang sebak dikongsi oleh Dee Chanteq menerusi beberapa buah video di laman TikTok, memaparkan reaksi seorang wanita yang ‘terkejut’ menerima kejutan bersempena hari jadinya. Pada mulanya, gadis ini sempat bertanyakan beberapa soalan kepada wanita ini mengenai keberadaan anak-anaknya. Wanita ini dengan tenang menjawab soalan yang diajukan dan bertanyakan akan bungkusan ‘istimewa’ yang diterimanya.

Namun, apa yang lebih menyedihkan apabila wanita ini cuba menahan sebak sebelum berjaya mengalirkan air mata sejurus mendengar ucapan daripada anak-anak dan menantu tersayang. Tidak berakhir di situ, wanita ini menadah tangan dan berdoa supaya segala urusan anak-anaknya dipermudahkan.

@deechanteqPart 1 pun da leleh airmata..the power of doa seorg ibu..jom tgk part 2 satgi..yg x kuat jgn tgk kang ngis.sbb dee pun x kuat😭😭♬ original sound – Ikmal Alif

Selamat hari lahir Mak, semoga mak dipanjangkan usia dimurahkan rezeki. Sihat selalu, dan bahagia di samping anak-anak daripada anak-anakmu serta menantu.
Berbicara lebih lanjut, dia juga mendoakan supaya wabak ini berakhir dan anak-anaknya dapat pulang ke kampung halaman seperti biasa.
Makcik memang tak dapat nak cakap apa. Sebelum hari raya, sampai sekarang hari raya Haji pun masih tak dapat nak balik. Makcik pun tak dapat nak jumpa. Kita sama-sama berdoa supaya wabak ini habis, semoga kita bebas tak ada masalah. Semoga kita semua panjang umur, kita boleh jumpa lagi anak-anak mak, menantu dan cucu-cucu mak. Semoga kita dapat jumpa satu hari nanti.

@deechanteqPart 2,luahan sebenar seorg ibu..ibarat mewakili kita semua yg rindukan keluarga😭sumpah dee pun tak mampu tahan ngis😭Allahu🥺♬ original sound – Ikmal Alif

Sumber: Tiktok @deechanteq


“Dapat Pegang Tangan Anak-Anak Saya…”- Ibu Teruja Dapat Tangan Palsu Baharu, Sebak…

Seorang ibu telah dilahirkan dengan separuh dari salah satu tangannya kudung dan digantikan dengan anggota palsu ketika berusia baru berusia enam bulan. Terbaharu, Amy Brown dari Ashford, Kent mendapat lengan baharu bionik 3D untuk dirinya.
Dana yang dikumpul berjaya memberi nafas baharu buat Amy kerana boleh memegang tangan anak lelakinya ketika menlintas jalan bersama-sama. Itu merupakan satu perkara yang luar biasa dan dia sangat gembira.

Baca juga: 13 Tahun Hidup Dengan Kepala Senget, Gadis Ini Bersyukur Dapat ‘Nyawa Baharu’
IBU TERUJA DAPAT TANGAN PALSU BAHARU, SEBAK

Memetik laporan Daily Star, teknologi revolusioner telah membuatkan Amy mampu menggenggam sesuatu dan memegang tangan kedua-dua anaknya ketika melintas jalan.

Jelas Amy, sebelum dia mendapat tangan baharu, dia sering menyembunyikan diri kerana malu dan lengan palsu ini boleh digunakan untuk mereka yang berusia lapan tahun ke atas.

“Untuk buka dan tutup saya rasa saya dapat melakukannya dengan cepat, tetapi untuk mengangkat ibu jari, saya mengambil masa kira-kira empat minggu.” jelas Amy.
Dia juga berkata lengan bionik itu adalah ‘nyawa baharu’ untuknya. Ini bermakna dia boleh membawa anak lelakinya keluar bersiar-siar tanpa perlu bergantung pada orang lain.

“Dapat memegang kedua-dua tangan anak lelaki saya semasa kami menyeberang jalan, untuk membawa mereka ke taman tanpa perlu bergantung kepada orang lain, adalah sesuatu yang menakjubkan.” luahnya.
Sumber: Daily Star


Dapat Pin Tambah Nilai Bernilai RM20 & 10,000 Mata Ganjaran PLUSMiles Bila Anda Guna RFID Raya Ni!

Malaysia kini berada di dalam fasa endemik dan sempadan telah pun dibuka. Dengan hari Raya yang bakal menjelang, sudah semestinya lonjakan trafik bakal berlaku betul tak?
Apatah lagi bila dah 2 tahun kita tidak beraya bersama dek kerana sekatan pergerakan ketika pandemik Covid-19! Mesti semua excited nak balik kampung!

Anda taukan lebuhraya PLUS boleh guna RFID? Anda boleh pilih mod pembayaran RFID dan nikmati ganjaran!

Anda berpeluang untuk dapatkan RM20 Touch’n Go Reload Pin ni bila anda guna RFID hari-hari
Anda perasan tak makin ramai orang guna RFID sekarang ni? Anda pun kena lah mula gunakan RFID juga!

Bermula dari 8 April sehingga 2 Jun 2022, pelanggan RFID berpeluang untuk dapat pin tambah nilai Touch ‘n Go eWallet bernilai RM20!
Selain itu, PLUSMiles juga tawar 10,000 mata ganjaran Raya ni!

Bagi yang dah selalu guna mata ganjaran PLUSMiles ni mesti anda tahu apa yang anda boleh dapatkan dengan mata ganjaran tersebut kan?
Macam-macam boleh diredeem! Termasuklah kredit TNG e-wallet sebanyak RM50!
Jadi kalau anda combinekan hasil kemenangan anda iaitu pin tambah nilai RM20 dan redeem TnG e-wallet sebanyak RM50 menggunakan mata ganjaran PLUSMiles ni, anda akan dapat RM70 weh! Kos pasang tag RFID pun cover, siap ada balance untuk berbelanja!
Paling best, bukan seorang atau 2 orang, tetapi 10 orang pengguna yang bertuah akan dipilih setiap hari sebagai pemenang berdasarkan kekerapan mereka menggunakan semua lebuhraya PLUS dan menggunakan RFID sebagai mod pembayaran.
Ada lebih daripada 5 juta mata ganjaran bakal diberikan guys! Bukan sikit-sikit tau.
Semua plaza tol akan ada sekurang-kurangnya 1 lorong RFID!

View this post on Instagram

A post shared by OHBULAN! Official Fan (@ohbulanofficial)

Untuk memastikan perjalanan pulang ke kampung anda berjalan dengan lancar, pihak PLUS menggalakkan anda untuk guna mod pembayaran RFID yang akan berada sekurang-kurangnya 1 lorong di setiap plaza tol.

View this post on Instagram

A post shared by SAYS (@saysdotcom)

Ha memang syok guys kalau guna RFID ni, lagi best sebab nak top-up pun boleh guna e-dompet je! Tak payah susah-susah cari tempat nak berhenti untuk tambah nilai. Lagi lambat anda sampai ke kampung halaman nanti.
Selain itu, anda tak payah risau kalau RFID anda tak ada bateri atau memerlukan sebarang alat. Anda hanya perlu tampal je sticker RFID tersebut di bahagian depan kereta dan aktifkan dan linkkan ke akaun Touch ‘n Go e-wallet anda. Dah boleh guna!
So apa lagi guys? Nak dapat ganjaran pun dah cukup mudah, jom tukar ke sistem RFID hari ini!
Untuk maklumat lanjut mengenai kempen ni, anda boleh ke laman web PLUS di rfid.plus.com.my
Selamat pulang ke kampung halaman!


Dapatkan 3 Koleksi Ekslusif Poh Kong Yang Super “Classy” Dan Menangi Voucher Tunai Sehingga RM1000..Confirm Meletop Raya Anda!

Lagi beberapa hari je kita akan menyambut Hari Raya kan. Hari Raya menandakan berakhirnya bulan Ramadan yang bakal kita semua rindukan.
Masa ni lah kita semua dapat beraya dan melawat keluarga serta rakan-rakan. Inilah juga masanya untuk melaram dengan baju raya masing-masing, lengkap dengan barang kemas dari Poh Kong!

PADANKAN BAJU RAYA ANDA DENGAN KOLEKSI BARANG KEMAS POH KONG!
Nak tahu tak? Sempena hari raya yang bakal tiba ni, Poh Kong telah mengeluarkan koleksi-koleksi terbarunya iaitu Bunga Raya Collection, Manja Collection dan Karya Anggun Collection yang memang exclusive!

Koleksi Bunga Raya yang terdiri daripada emas 916 ini sememangnya nampak stand out dengan ukiran lima kelopak bunga raya yang menghiasi loket, cincin dan gelang. Manakala, Koleksi Manja ini pula sangat sesuai untuk digayakan si comel anda yang turut mahu bergaya di hari raya ini!

Koleksi Karya Anggun

Koleksi Karya Anggun
Kalau anda yang sukakan kelainan, kreatif dan gemar bergaya funky, Koleksi Karya Anggun ni memang sesuai dengan anda! Gelang yang mempunyai charms berunsurkan permainan tradisional seperti rebana, kompang dan gambus ni pasti akan menarik perhatian.

Loket dengan tulisan Jawi pun ada! Tetap dapat mengekalkan warisan walaupun bergaya moden. Cantik kan!
BELI BARANG KEMAS, DAPAT HADIAH EKSLUSIF? WOW!

Haa.. yang lagi best, kalau korang beli barang kemas berharga RM1000 ke atas, korang berpeluang untuk mendapatkan Piring Hidangan Ekslusif yang memang cantik berkilau macam barang kemas anda juga!
Bolehlah hidangkan makanan pada tetamu menggunakan Piring Hidangan Ekslusif ni. Mesti tetamu anda puji dan tanya dekat mana beli pinggan tu! Haha..
JOM JOIN PERADUAN MUDAH INI DAN MENANGI HADIAH HEBAT!
Poh Kong juga ada mengadakan satu contest yang anda boleh sertai bermula 23 Jun hingga 2 Julai 2017 ini tau. Hadiah menarik seperti RM1000 voucher tunai dan tiket di Taman Tema Lost World of Tambun secara PERCUMA menanti anda yang bertuah!
Kalau anda nak tahu lebih lanjut tentang peraduan ini, anda kena terus menunggu sebarang update terkini di  Facebook Poh Kong tau!
Nanti mereka akan umumkan apa-apa info mengenai peraduan ini.
Jangan lepaskan peluang keemasan ini!


Dapatkan Barang Dekorasi Dan Banyak Lagi Di S&J. Promosi Beli 2 Percuma 1 Menanti Anda!

Tadi baru je lepas tengok drama Korea. Haish! Cantik sungguh la mug yang pelakon perempuan tadi guna. Baju dan beg dia pun nice. Suka la pulak. Macam tu la ragam kita setiap kali lepas tengok drama Korea kan? Gaya mereka berpakaian memang win tak pernah mengecewakan.
Cakap pasal barangan dan aksesori rumah yang comel ala-ala Korea ni, mesti anda tercari-cari kedai yang menjual barangan seperti ini bukan? Haa.. Admin nak share di mana anda boleh beli.

1 Tempat Tapi Semua Ada!

Jadi, kali ni kita nak cari one stop center yang anda boleh dapatkan semua barangan sekali. Ini termasuklah perhiasan rumah, mug, beg, topi dan sebagainya.

Ala admin tahu, anda semua memang suka hias rumah. Terutamanya, suri rumah yang selalu habiskan hari minggu dekat rumah dengan keluarga. Betul tak?

Tawaran Hebat, Beli 3 Bayar Untuk 2!

Mesti anda tertanya-tanya kenapa baru sekarang admin nak share semua ni? Sebenarnya admin tunggu ada promosi. Dah kebetulan Hari Kebangsaan bakal menjelma tak lama lagi, ada promosi gila-gila ni.
Ha! Sebab tu la admin share dengan anda semua sekarang. Kita nak jimat kan? Jadi masa sale la kita serang!

Untuk pengetahuan anda, kedai yang admin maksudkan ialah S&J. Bermula daripada 17 Ogos hingga 31 Ogos ini, anda boleh nikmati penjimatan kaw-kaw bila shopping di S&J.
Sebenaranya S&J ada banyak cawangan dalam negara. Nanti admin mention dekat bawah, tapi ya Allah, sekarang kalau anda membeli belah dekat S&J anda hanya perlu bayar untuk 2 barang daripada 3 barangan yang anda beli.

Jimat la kan? Lepas ni, anda singgah je S&J. Macam-macam ada. Jimat sikit beli 3 bayar untuk 2 barang. Dah macam beli 2 percuma 1 punya kempen pula.
Pelbagai barangan sesuai dengan citarasa anda!

Tak cukup dengan, S&J juga ada promosi beli 2 percuma 1 untuk barangan terpilih seperti stokin, tray,orange pilloe, jam dinding dan bag travel untuk kanak-kanak. Tapi ni semua bergantung pada stok tau! Kalau dah habis, melepas la jawabnya.
Singgah S&J Jom!

Kalau masih tak percaya lagi anda boleh singgah dan tanya dulu mengenai promosi ni. Nanti kata kita tipu pulak. Ingat tau promosi sah hanya hingga 31 Ogos ni sahaja.
Apa-apa pun admin lampirkan senarai cawangan S&J seluruh negara  bagi memudahkan anda mencari cawangan S&J yang berdekatan dengan anda.

Website: S&J
Facebook S&J


Dapatkan Kod Promo McDelivery & Nikmati Bersama Keluarga Sambil Tonton Jom Heboh di Rumah!

“Ibu.. Kudapan takde ke? Tak bestlah tengok tv takde kudap-kudap..”
Anak anda mesti macam ini kan? Setiap kali nak layan rancangan menarik mesti kena ada benda nak dikunyah. Kalau tak, asyik rasa moody dan tak boleh fokus pada rancangan yang ditonton.
Haa.. Sempena Jom Heboh di Rumah hujung minggu ini, bolehlah pesan McDelivery dan anda akan dapat lebih penjimatan. Ini pastinya buatkan anda lebih puas apabila dapat menikmati McD bersama anak-anak dan tersayang di rumah.

Saksikan Jom Heboh di Rumah dengan McDelivery!

Karnival Jom Heboh memang terkenal sebagai acara tahunan yang sentiasa dinanti ramai kerana menampilkan ramai artis dan pengacara terkenal. Namun tahun ini, banyak aktiviti hiburan berbentuk fizikal yang melibatkan ramai terpaksa dihadkan kerana mematuhi aturan norma baharu.

Tidak mahu peminat setia Jom Heboh bersedih, TV3 tampil dengan Jom Heboh di Rumah bersama McDelivery di mana persembahan dan pelbagai aktiviti akan diadakan secara maya. Ini pastinya memberikan penonton pengalaman berhibur dengan gaya baru.
Lagi menarik, sepanjang 2 hari Jom Heboh di Rumah, apabila memesan McDelivery anda boleh menikmati lebih banyak penjimatan dan boleh dapat Chicken McNugget secara percuma tau.
Nikmati hidangan enak McDonald’s dengan nilai hebat bersama keluarga!

Tengah asyik melayan Jom Heboh di Rumah, kalau anda rasa malas nak keluar beli makanan pesan saja melalui McDelivery dan mereka terus hantar pesanan anda.
Menerusi pembelian secara McDelivery, anda boleh nikmati banyak penjimatan! Nak lebih kenikmatan dan kepuasan, anda boleh pesan Set Kombo atau Set Nilai Hebat. Nak makan dengan kawan-kawan atau famili pula, anda order Set Famili. Gerenti puas makan!
Untuk pesanan, anda boleh muat turun aplikasi McDelivery atau layari terus laman sesawang McDelivery. Sebelum nak check out jangan lupa letak kod promo “JHMCD” dan anda akan dapat 6 ketul Chicken McNuggets secara PERCUMA. Anak-anak mesti suka!
Tapi, semua ini untuk waktu yang terhad saja tau! Bermula 29-30 Ogos 2020 saja.
Rasai kemeriahan luar biasa Jom Heboh di Rumah bersama McDelivery!

Bakal bersiaran selama dua hari pada 29 dan 30 Ogos ini di TV9, Jom Heboh di Rumah bersama McDelivery akan membawakan pelbagai aktiviti menarik dengan pelbagai tawaran hebat secara maya menerusi kaca televisyen. Anda juga akan dihiburkan dengan persembahan artis popular tanah air.
Antara selebriti yang akan membuat penampilan ialah Wany Hasrita, Hael Husaini, Naim Daniel, Haqiem Rusli, Nabila Razali, Nazim Othman, Amelia Henderson, Riena Diana, Dayang Nurfaizah dan ramai lagi.
Kongsi gambar dan menang!

Anda juga berpeluang untuk memenangi wang tunai dan baucar tunai bernilai RM20,000 daripada McDonald’s dengan berkongsi gambar kemeriahan anda sekeluarga menikmati hidangan McDonald’s di rumah. Hanya ikuti langkah-langkah di bawah:
Langkah 1 : Ambil gambar
Langkah 2 : Sertakan kapsyen kreatif tidak melebihi 30 patah perkataan
Langkah 3 : Muat naik foto di Instagram beserta #JHDRbersamaMcDelivery #MerdekabersamaMcDelivery
Langkah 4: Pastikan akaun Instagram anda dalam tetapan umum
Pertandingan ini sudah bermula dari 25 Ogos dan akan berakhir pada 30 Ogos, jam 6 petang. Keputusan akan diumumkan pada 30 Ogos, Ahad, jam 10.50 malam di TV9 dan 11.40 malam di TV3.
Apa pun, jangan lupa save the date untuk Jom Heboh di Rumah bersama McDelivery. Inilah masanya untuk anda menikmati semua hidangan kegemaran anda dan keluarga di McD pada harga penjimatan.
Semua promo adalah tertakluk pada terma dan syarat dan untuk menikmati promo nugget percuma, anda perlu berbelanja minimum RM18 dengan servis penghantaran RM5.
Untuk lebih maklumat lanjut klik di SINI.


Dapatkan Kulit Yang Lebih Glowing Raya Ni Dengan Vaseline Gluta-Hya Baharu! Teksturnya Ringan Pulak Tu!

Bulan Ramadhan dah tiba! Ini bermakna Raya pun dah tak lama lagi guys! Excited nyaaaa!
Lepas dah berapa lama tak berpuasa dan raya sekali, mestilah kali ni nak nampak lebih berseri-seri dengan kulit yang lebih lembut dan mulus, betul tak? Bukan itu sahaja, dengan bulan Ramadhan hampir tiba ni, mesti lah kita nak cari produk yang boleh bantu untuk mengekalkan kelembapan kulit walaupun berpuasa kan?

Admin ada produk yang sesuai untuk anda semua! Mesti anda suka sebab teksturnya yang ringan!

Bahan seperti Hyaluron, Niacinamide & Retinol yang selalu ada dalam produk penjagaan muka, kini ada dalam Vaseline Gluta-Hya Serum Burst terbaru ni! Khas untuk badan dan juga tangan!
Tag Worldwide

Kombinasi GlutaGlow™ dan Hyaluron ni membuatkan Losyen Vaseline Gluta-Hya ni 10x lagi power dari Vitamin C! Membantu untuk melembapkan dan juga mencerahkan kulit supaya nampak lebih dewy!
Teksturnya yang ringan serta tidak melekit membuatkan ia losyen yang perfect untuk digunakan di badan maupun tangan. Selain itu, ia juga menyerap ke dalam kulit dengan lebih pantas!

Bukan sahaja ia mampu untuk melembapkan kulit tau, yang membuatkan losyen ni lagi best ialah baunya yang sangat wangi weh. Rasa segar betul bila pakai. Kita pun lebih confident bila badan dan tangan kita berbau wangi kan?
Ada dua jenis pilihan yang anda boleh pilih. Dewy Radiance & Flawless Bright!
Memahami masalah yang sering dialami oleh pengguna, Vaseline keluarkan bukan satu jenis tapi ada dua pilihan yang anda boleh pilih.

 Gluta-Hya Dewy Radiance Serum Burst Lotion dengan 10x Niacinamide, GlutaGlowTM dan Hyaluron untuk kulit yang lebih cerah dan dewy.

Losyen ni mengandungi 10x Niacinamide*** tau jadi mesti lah ia mempunyai extra kesan dekat kulit anda kan?Mesti kulit anda akan lebih glowing lah dengan losyen ni!
Disclaimer: *** Berbanding kuantiti Niacinamide dalam formula Vaseline Healthy Bright SPF 24 PA+++

Gluta-Hya Flawless Bright Serum UV Lotion dengan 10X Pro-Retinol***, GlutaGlowTM dan Hyaluron untuk mengurangkan bintik hitam untuk kulit yang lebih berseri!

Anda selalu dengar mengenai retinol kan? Banyak pakar kecantikkan yang menyarankan supaya kita pakai produk yang mempunyai retinol. Pro-retinol yang terdapat dalam Vaseline ni pulak merupakan sejenis retinol yang tidak terlalu kuat ataupun di panggil mild retinol. Ia juga seringkali dipanggil Vitamin A yang selalu anda nampak dalam produk-produk anti-penuaan tu!
Losyen ni juga boleh lindungi kulit anda dengan adanya Double UV Filter yang menghalang sehingga 8x sinaran matahari!
Disclaimer: ***Kandungi Vitamin A vs Acerola Cherry (Kedua-duanya mengandungi perlindungan UVA dan UVB dengan SPF8 berbanding tidak menggunakan sebarang produk.
Jom dapatkan kulit yang lebih glowing dan berseri raya ni!

Tak sabar nak beli! Nak pakai masa bulan puasa nanti. Mesti kulit tak kering dah walaupun seharian berpuasa. Anda boleh dapatkan Losyen Vaseline Gluta-Hya ni di outlet-outlet Guardian berdekatan anda hari ini atau beli online pun boleh guys! Lagi mudah.
Ayuh lah sama-sama kita glow guys!


Dapatkan Rado True Square x Ash Barty Limited Edition Sekarang!

Bekas Juara Perseorangan Wanita WTA #1 dan Terbuka Australia 2022, Ash Barty dan rakan kerjasamanya, Rado, telah melancarkan jam tangan Edisi Terhad III pada Disember 2022 ini.
Kemahiran, kesabaran, keyakinan dan sifat tenang Ash telah menyokong kerjayanya selama ini mencipta sejarah untuk menjadi superstar tenis Australia.

Dalam dunia pembuatan jam tangan, ciri serupa dikongsi oleh jenama Rado, dimana jamnya dibezakan oleh kebolehpercayaan, ketepatan dan penggunaan bahan seramik berteknologi tinggi yang tahan calar.

Kerjasama reka bentuk Ash Barty Edisi Terhad III, diadaptasi daripada True Square klasik dalam seramik berteknologi tinggi Rado, mewakili masa kini yang menarik untuk Ash dan Jenama Rado.
Dengan rekaan feminin dan unik, jam tangan ini hadir dalam kotak persegi seramik berteknologi tinggi berwarna mawar muda serta dail ibu-mutiara putih dengan indeks gunaan berwarna rose gold, menambah sentuhan mewah, memberikan rasa classy dan elegan buat si pemakai dari siang ke malam.

Jam tangan ini juga dilengkapi dengan muka kristal nilam rata dengan salutan anti-reflektif bagi melindungi pergerakan automatik R734 berkaliber premium Rado dengan rizab kuasa 80 jam.
Mata air NivachronTM anti magnet pula meningkatkan kebolehpercayaan dengan melindungi pergerakan daripada medan magnet.
Walaupun piawaian industri memerlukan ujian dalam tiga kedudukan, Rado diuji dalam lima kedudukan berbeza, meningkatkan lagi ketepatannya yang boleh dipercayai.

Menurut Ash, “Jam tangan Rado’s True Square sentiasa menjadi gaya kegemaran saya dan banyak dipaparkan dalam koleksi saya, jadi kami memutuskan untuk menggunakan bentuk ini sebagai asas untuk karya edisi terhad”.
Selain itu, kulit merah jambu serbuk feminin dan bekas seramik berteknologi tinggi yang sepadan juga dipilih sebagai asas untuk bahagian tersebut. Ditambah dengan dail ibu putih mutiara dengan lubang kunci hati terbuka menjadikan tetapan persegi unik itu mewah, tetapi cukup sesuai untuk dipakai dari siang ke malam.
Dail itu juga menampilkan bola tenis kecil berwarna emas mawar dengan ukiran jeu, set dan padanan, menunjukkan sentuhan yang indah kepada penglibatan beliau dan Rado dalam dunia tenis.

Tambah Ash lagi, kerjasamanya dengan Rado ini juga membolehkan beliau menggabungkan kreativiti dengan kegemaran beliau terhadap jam tangan dan berharap semua orang akan mendapat keseronokan daripada karya itu seperti yang beliau lakukan.
Buat yang berminat untuk mendapatkan rekaan masterpiece ini, anda boleh layari laman web Rado Official website atau Rado True Square x Ash Barty Limited Edition untuk maklumat yang lebih lanjut.


Dapur Gas Steamboat Meletup, 4 Beranak Cedera Terkena Api & Air Panas

Malang tidak berbau, itulah yang dapat digambarkan apabila empat beranak termasuk dua kanak-kanak cedera berikutan dapur gas mudah alih untuk memasak steamboat meletup ketika menikmati makan malam di sebuah restoran di Alam Mesra pada malam Ahad lepas.
Dalam kejadian jam 9 malam, kedua-dua kanak-kanak terbabit terpaksa dihantar ke hospital oleh orang awam untuk mendapatkan rawatan segera.

Baca juga: Akibat Ada Dadah Dalam Badan, Kanak-Kanak 4 Tahun Kritikal
DAPUR GAS STEAMBOAT MELETUP, 4 BERANAK CEDERA

Memetik laporan BH Online, Ketua Balai Balai Bomba dan Penyelamat (BBP) Lintas, Agustavia Joe Guasi berkata, pihaknya menerima panggilan berhubung kejadian itu pada jam 9.06 malam. Menurutnya, seramai 13 anggota dikejarkan ke lokasi yang terletak kira-kira 11 kilometer dari BBP Lintas.

“Sebaik tiba di lokasi kejadian, mangsa wanita dilaporkan cedera di bahagian tangan manakala mangsa lelaki pula melecur di tangan dan luka di kaki.
“Kedua-dua mangsa terus diberikan rawatan awal sebelum dihantar ke hospital menggunakan ambulans,” katanya.
Tambahnya lagi, pasukan operasi kemudian melakukan pemeriksaan lanjut bagi memastikan tiada lagi bahaya lain di lokasi dan operasi ditamatkan sepenuhnya pada jam 9.40 malam.
Sumber: BH Online


Prof Dr Menaka – Darah Tali Pusat (Cord Blood) Bayi Boleh Rawat Penyakit Berkaitan Darah

Profesor Dr Menaka Hariharan, Pengarah Perubatan StemLife Berhad hari ini menggesa ibubapa untuk menyimpan darah tali pusat bayi mereka yang baru lahir kerana ia bakal merawat penyakit-penyakit berkaitan darah.

“Sebabnya adalah mudah. Darah tali pusat mempunyai sel stem 100% sama dari segi biologi bayi baru lahir tersebut, dan boleh digunakan untuk merawat penyakit-penyakit seperti Leukaemia, Lymphoma, Thalassaemia, gangguan lain metabolisme dan system imun.”
“Proses mengeluarkan darah tali pusat sangat selamat. Ia hanya mengambil masa 5-10 minit dari waktu bayi dilahirkan. Dan ini merupakan satu-satu peluang untuk menyelamatkannya, kerana ia hanya boleh diselamatkan sewaktu bayi baru sahaja lahir.”

Encik Zahrein Redza, COO StemLife Berhad berkata bahawa kesedaran mengenai manfaat bank darah tali pusat masih lagi rendah.
“Berdasarkan kajian Bangsa-Bangsa Bersatu terhadap Malaysia, terdapat kira-kira 500,000 bayi baru lahir pada tahun 2015. Analisa dalaman kami menunjukkan hanya 14% ibubapa daripada 500,000 kelahiran tersebut, telah menyelamatkan darah tali pusat bayi mereka” ujar Encik Zahrein.

Mengenai StemLife Berhad
StemLife merupakan bank sel stem yang diberi lesen oleh Kementerian Kesihatan Malaysia. Ditubuhkan sejak tahun 2001, StemLife merupakan satu-satunya bank darah tali pusat yang disenaraikan di papan MESDAQ sejak 2006. Setakat ini, StemLife telah berjaya melepaskan 15 unit darah tali pusat untuk pemindahan transplan dan membantu di dalam aplikasi sel stem untuk lebih daripada 500 buah kes.
Hubungi talian khidmat pelanggan 24 jam di 03-21663636 atau layari www.stemlife.com untuk maklumat lanjut.


Dr.Zulkifli Minta Teliti Isu Status Kerakyatan Anak Dilahirkan Wanita Malaysia

Kecoh di laman media sosial dan media arus perdana sebelum ini apabila isu kewarganegaraan anak-anak dibangkitkan. Hal ini mencetus kemarahan ramai apabila si ayah yang berkahwin dengan wanita warganegara lain dan mempunyai anak dilahirkan di luar negara sahaja yang berhak mendapat kewarganegaraan Malaysia, tetapi bukan apabila si ibu warganegara berkahwin dan melahirkan dengan lelaki warganegara lain di luar negara. Macam tak adil bukan?
Baca juga: Kasut Getah Anak Besar? Ikut Tips Ini Untuk Kecutkan & Boleh Terus Pakai!

“WANITA JUGA ADA HAK”
Isu ini walaupun telah ditetapkan namun masih dibahas oleh menteri dan salah seorangnya adalah Datuk Dr. Zulkifli Mohamad al-Bakri, Menteri di Jabatan Perdana Menteri (Hal Ehwal Agama). Beliau membahaskan bahawa kanak-kanak yang dilahirkan di luar negara oleh ibu warganegara dan tidak layak mendapat kerakyatan adalah tidak adil.

Hal ini kerana, dalam Islam juga wanita boleh bersuara untuk menuntut haknya begitu juga dalam isu mempertahankan kerakyatan anak-anak. Bukan itu sahaja, isu ini juga akan menjadi ‘model negatif’ dalam pembangunan modal insan.

Sama-sama kita nantikan keputusan ini sama ada akan ada perubahan ataupun hanya begitu sahaja…
Sumber: Twitter @drzul_albakri


Dari 25 Peserta, Siapa 3 Finalist Yang Berjaya Ke Peringkat Akhir Dalam #Watsonsmti?

Mungkin ramai dalam kalangan anda yang sudah mengetahui tentang ‘gelombang’ Watsons Malaysia’s Top Influencer #Watsonsmti yang berkolaborasi dengan Oh Bulan kan? Pencarian top influencer di Malaysia ini sudah hampir sampai ke kemuncak apabila 3 dari 6 peserta bakal dipilih untuk ke pusingan akhir! Memang tak sabar nak tahu siapakah yang bakal merangkul gelaran Malaysia’s Top Influencer ini kan?
PERJALANAN KETIKA CABARAN TOP 6, RIUH DIBUATNYA! #watsonsmti

Cabaran peserta Top 6 pada minggu lepas adalah Ideal Couple dimana mereka diberikan masa untuk bersiap dari head-to-toe bersama pasangan yang diberi. Berlokasikan di Watsons Pavillion Kuala Lumpur, suasana menjadi begitu gamat dengan telatah para peserta. Nampaknya semua peserta memang paparkan kreativiti masong-masin dalam berfesyen supaya dapat menarik perhatian juri. Anda suka pasangan yang mana?

Dalam masa 30 minit sahaja, para peserta perlu menyelesaikan tugasan bersama produk Watson. Memang mendebarkan!

TOP 3 BAKAL BERTANDING DI PERINGKAT FINAL! #watsonsmti

Tahniah juga diucapkan kepada finalist Watsons Malaysia’s Top Influencer iaitu Fasiha, Eva dan Daniel! Mereka akan berentap di pusingan akhir dimana cabarannya pasti lebih sukar dari yang biasa. Pusingan terakhir ini akan dibuat secara live di lokasi berikut:
Tarikh : 24 Nov 2018
Lokasi : Mazda Showroom @ Glenmarie. Address: 7, Jalan Pelukis U1/46, Temasya Industrial Park, 40150 Shah Alam, Selangor
Masa: 2.30 pm

Jadi, anda berada di team yang mana? Jangan lupa untuk datang berikan sokongan kepada peserta kegemaran dan juga #teamfasihalatiff, #teameva #teamdanieloniel di laman Instagram anda ya!


Dari 69kg Ke 50kg, 15 Menu Diet Yang Wanita Ini Amalkan Memang Menjadi!

Menjalani diet yang sihat adalah amat penting bagi kita semua. Namun, masih ramai yang berpendapat bahawa perkataan ‘diet’ adalah seiringan dengan tidak boleh makan. Padahal berat badan tak pernah turun pun kalau tidak makan. Jadi, jom ikut perkongsian wanita ini dimana beliau telah turun berat sebanyak 19 kg selepas mengamalkan menu makanan diet ini. Mana tahu kita pun boleh cuba!
1. Chicken grill wrap

Wholegrain wrap brand mission
Ayam grill (perap dgn garam kunyit )
Vegetables
Tak perlu apa-apa sos
Gulung then boleh makan
Letak cheese pon sedap
Cheese boleh guna Beqa cheese super slim, sekali sekala boleh bukan hari-hari ye
2. Roti wholemeal tuna chunks

Vege
Roti bakar dulu
Tuna gaul dengan plain yogurt, then boleh sapu dekat roti
Siap boleh makan
Tak perlu mayonis pun

3. Sup ayam versi clean resepi

Didihkan air dlm periuk
Tumbuk bawang merah, putih, halia
Masukkan bahan tumbuk bersama ayam, carrot & potato
Masak sampai empuk
Masukkan sup bunjut ( buka bunjut tu), black & white pepper, secubit garam, renehkan smbil ttp periuk
Dah masak tabur daun sup & bawang sedia untuk makan
4. Chicken manggo

Carikkan isi ayam yang digrill, letak mangga , letak salad, tomato, hirisan cili api, bawang merah, perah asam limau nipis sikit, letak madu.
5. Snacking – jambu batu + free sugar peanut butter

Biasa makan jambu gitu je tapi kadang-kadang bosan jugak tengok orang lain menyicah sedap je kan. So cicah la jugak apa yang sesuai untuk orang berdiet ni kan.
6. Plain yogurt

Bluebery, anggur hitam & mix nuts. Mix nuts boleh beli dekat website signature snack @ beli dekat kedai bakery balik umah bakar dalam oven jap.
7. Plain yogurt, pisang, grape, mix nutes

8. Chicken brokoli dan carrot grill makan dengan brown rice

Resepi orang putih- mixherbs, cajun, madu, garam
Resepi melayu – lengkuas, halia, bwng putih, merah, cili kering, daun limau purut,serai saya blend, letak garam, pastu boleh perap ayam. Kalau nak buat stok perapan ni tumis dulu pakai olive oil kalau tak ada pakai minyak biasa pon boleh je jangan banyak ..tumis smpai pecah minyak then perasakan dengan garam, letak madu sikit, simpan stok ni dalam peti ais..tahan lama dan boleh bakar apa-apa je termasuk ikan ayam sotong udang..nak bakar tu sapu atas bahan yang bakar tu.
9. Vietnamese roll

10. Sup sayur ada telur sebiji

11. Roti canadian purple wheat, scramble egg, light baked bean, salad

12. Brown rice, chicken grill, vegetables

13. Strawberi smoothie

Strawberi 4 biji
Pisang half (blh gnti kurma)-utk dptkan rs manis
Fresh milk 100ml
Air masak 300ml
Instant rolled oat 3sk
Blend then blh minum
14. Nasi putih

Ikan rebus goreng
Ulam selom, pegaga
Sayur rebus
Tembikai

ikan rebus goreng
ulam selom, pegaga
sayur rebus
tembikai
15. Overnight oat

Resepi saya: Pakai fresh milk 100ml, rolled oat, chia seed n buah2 pilihan, gaul2 n overnightkan dlm peti..pg esk blh mkn utk breakfast. Bekas tu beli dekat daiso, jmpa bekas cntik2 beli la bila bekas cntik semangat sikit nk mkn kan.

*Untuk mengetahui banyak lagi menu yang diamalkan, boleh rujuk sumber di bawah.
Sumber: Ayu Zule


Dari 90kg Ke 69kg, 12 Menu Diet Suku Suku Separuh Wanita Ini Amalkan Memang Menjadi!

Menjalani diet yang sihat adalah amat penting bagi kita semua. Namun, masih ramai yang berpendapat bahawa perkataan ‘diet’ adalah seiringan dengan tidak boleh makan. Padahal berat badan tak pernah turun pun kalau tidak makan. Jadi, jom ikut perkongsian wanita ini dimana beliau telah turun berat sebanyak 21 kg selepas mengamalkan menu makanan diet ini. Mana tahu kita pun boleh cuba!
TURUN BERAT BADAN DARI 90KG HINGGA 69KG
Senarai menu dari saya selama saya makan . Meal ni kebanyakkan saya tak makan nasi ! Boleh jadi sebagai idea korang yang nak cepat kenyang. Saya student, memang waktu makan tak menentu, kalau pagi saya ambik, lunch saya skip dan ganti dengan makan petang terus saja. Kadang saya makan pagi dan lunch, petang dah tak makan saya makan 2 kali sehari . 90 KG – 69 KG!

1.WHOLEMEAL WRAP, OMELETTE DAN CHEESE

2.APPLE HIJAU & BUAH NAGA

3.CHICKEN GRILL WITH MUSHROOM, MASHED POTATO, BROKOLI, CARROT

4.KACANG PANGGANG, SALAD, TELUR DAN CHEESE

5.VIETNAM ROLLS AYAM BAKAR

6.SUP AYAM KAMPUNG, NASI SUKU DAN BROKOLI REBUS

7.GREEN TEA

8.SEBIJI EPAL HIJAU, TELUR REBUS

9.PISANG, APPLE HIJAU DAN LEMON

10. TAUHU TELUR

11.SPAGETHI & APPLE

12.KELI BAKAR, SALAD DAN TAUHU TELUR

*Boleh cuba!
Sumber: Syabella Huda


Dari Budak Pasar, Kini Berjaya Buka Kilang Sendiri! Pengasas Muda Ini Kongsi Kisah Perniagaan Mencecah 8 Juta!

Untuk membina perniagaan bukanlah satu perkara mudah. Hakikatnya, jika tidak mahu mencuba atau berani menempuh cabaran, belum pasti kejayaan akan dikecapi. Begitu juga dengan kisah seorang pengasas muda ini.
Beliau telah menjalanlan perniagaannya dengan hanya menjual Popcorn dan mampu menghasilkan jualan sehingga mencecah 7 angka. Hebat kan? Ini antara kisah inspirasi yang anda patut contohi…

Bermula dengan mengopek bawang di pasar

Dikenali sebagai Tuan Shazarul Ismail, pengasas Eng’s Popcorn, dahulunya seorang budak pasar yang bekerja dengan bapa saudara dengan gaji hanya RM900 sahaja. Tugas beliau di pasar tersebut hanya mengupas bawang seawal subuh dan selepas itu uruskan kedai demi membantu keluarga selepas pemergian arwah bapanya.

Shazarul dibesarkan dari keluarga yang sederhana dan pada ketika itu, beliau berasa terkilan kerana tidak dapat capai apa yang beliau mahukan termasuklah melanjutkan pelajaran dan juga membantu keluarganya.

Ubah nasib dengan menjual popcorn

Dengan jumlah pendapatan yang Shazarul peroleh pada masa itu memang tak cukup! Yelah.. sekarang nak buat apa pun mesti kena ada duit. Jadi, bermula dari situ, Shazarul dah mula cari jalan untuk mengubah nasib kehidupan beliau.
Suatu hari, beliau ternampak mesin popcorn milik kakaknya. Pada awalnya, beliau cuba untuk membuat popcorn tersebut untuk dimakan sendiri saja, tetapi lain pula jadinya apabila popcorn yang dihasilkan itu ternyata sedap.
Sehinggakan jiran-jiran nya pun suka dek baunya yang juga wangi. Sambutan pun memang agak meriah dan menggalakkan. Dari situlah beliau mula mendapat idea untuk berniaga popcorn tersebut.

Setelah itu, pada tahun 2018,  kakak Shazarul telah mengajaknya menyertai program Richworks, Intensif Magnet Kekayaan dan Kejayaan (IMKK).
Dari niat hendak menemani tetapi dapat kesan besar apabila IMKK berjaya buang semua perasaan negatif dalam diri dan antara point penting yang beliau dapat adalah menjaga hubungan dengan Pencipta dan mulakan dengan apa yang ada di tangan.
Asal usul nama Eng’s Popcorn

Untuk anda yang tertanya-tanya mengenai asal usul nama Eng’s Popcorn, ia sebenarnya berasal dari moyang Shazarul yang berasal dari keturunan cina yang tak mahir dengan sebutan nama arwah bapanya Ismail dan hanya menyebut Engs.
Ha..walaupun produk ini namanya Eng’s Popcorn, tetapi ia merupakan 100% milik bumiputera. Jadi, anda tak perlu risau sebab ianya dijamin halal tau!
Mampu membuka kilang & berkongsi rezeki dengan lebih 50 orang staff

Siapa sangka, dahulu seorang penjual di pasar, kini Shazarul melebarkan sayapnya pada usia yang muda dan berjaya berkongsi rezeki dengan lebih 50 orang staf dan yang paling membanggakan, beliau berjaya buka sebuah kilang seluas 21,000 kaki persegi di Batu Pahat, Johor.

Setelah berhempas pulas mencari rezeki untuk keluarganya, hasil usaha yang beliau dapat hari ini sangat berbaloi dengan pengorbanan yang beliau lakukan. Hebat kan?
Anda pun boleh dapat manfaat dari Engs Popcorn ini

Dalam pada itu, Shazarul ingin membantu anda untuk menjana pendapatan dengan menjadi agen Eng’s Popcorn ni. Anda tak perlu risau, Eng’s Popcorn ini dimasak segar setiap hari dan apa yang diterima adalah stok baru. Anda pun tak perlu nak simpan stok lama-lama kerana demand untuk popcorn ini sentiasa ada dan semakin bertambah.

Produknya juga sangat menarik minat pembeli kerana popcorn ini disalut penuh dengan karamel. Ia juga dihasilkan original tanpa sebarang pewarna tambahan dan mempunyai pelbagai perisa tau! Memang  sedap dan tak rugi untuk orang cuba.
Kalau anda nak tahu lebih lanjut mengenai Eng’s Popcorn, boleh lah klik mana-mana link dibawah ini ya:

WhatsApp
Facebook
Instagram
Tiktok
Webstore
Linktree HQ


Dari Dinding Kusam Jadi Feature Wall, Ini Tips & Bahan Hias Dinding ‘Self Service’

Sepanjang tempoh kawalan pergerakan ini, pelbagai aktiviti yang dilakukan oleh setiap orang. Tidak kira apa sahaja aktiviti pasti akan dicuba oleh orang ramai. Ada di antara mereka yang melakukan aktiviti yang belum pernah dilakukan mereka.
Antara aktiviti yang paling menjadi ikutan sepanjang tempoh ini adalah mengubah suai kediaman. Pelbagai perkongsian kita boleh saksikan di laman media sosial. Dari pengubahan sekecil-kecil tempat sehingga lah mengubah suai satu rumah. Juga pelbagai tips dan cara hiasan yang dikongsi oleh orang ramai.

Antara yang menarik perhatian kali ini ialah melalui perkongsian oleh Mohamad Supian Abdullah melalui laman Facebook Kelab Kaki Deco. Dia menunjukkan pengubahan dinding dari kosong sehingga dijadikan feature wall.
Dinding Kosong Di Jadikan Feature Wall

Melalui group Facebook itu, Mohamad Supian telah berkongsi perubahan dinding rumah barunya yang di ubah sendiri. Dari dinding berwarna putih kosong, dia mengubah menjadikan dinding tersebut sebagai feature wall dengan meletakkan wainscoting buatan sendiri. Sangat menarik perhatian dan serta merta rumah tersebut kelihatan lain. Selain itu juga, dia juga berkongsi tips dan bahan yang digunakan untuk membuat feature wall tersebut.

Boleh ke nak share sikit kebahagian buat isteri. Rumah baru kami.dapat kunci bulan 12, tahun lepas.dek PKP punya penangan contruction tergendala.kabinet dapur pon takde lagi.nasib baiklah tak duduk pon lagi. Jarak dengan rumah sewa ke sini ada la dalam 3km.seminggu ulang alik buat senyap senyap tanpa pengetahuan isteri. Kenapa sampai seminggu? Saya slipped disc. Maklum la nak panjat panjat tu. Alhamdulilah siap jugak akhirnya. Punya bahagia dapat tengok isteri happy Allah je yang tahu.
Sedikit perkongsian tips & bahan-bahan yang digunakan

– Tali nylon untuk lakaran corak yang korang nak. Boleh je lukis pakai pensil
– Masking tape 1 ½ letak gam pada kayu lekatkan masking tape dekat kayu dan lekat ke dinding.biar semalaman

– Wood putty untuk plaster sambungan kayu
– Kertas pasir untuk trim kayu yang kasar & trim kat plaster bekas sambungan kayu

– Gam xbond contruction untuk gam kayu. Tayah buh banyak-banyak makan masa nak bersihkan
– Kayu saya pakai size 1½ x 8kaki.pilih kayu tegak je.kayu meleding susah nak lekat kat permukaan dinding
– Roller cat 7 inci
– Cat jotun majestic easy clean

– Berus cat ½ inci
– Berus water colour untuk cat bahagian sudut-sudut tersorok
– Gergaji kayu (saya pakai grinder) hati-hati pakai bilah pemotong camni.make sure pakai cover untuk bilah pemotong.

p/s : nak kemas buatlah frame dulu..saya tak buat.jimat 10 batang kayu
Sumber : Mohamad Supian Abdullah


Dari YouTube Kini Ikon Negeri Perak, Kisah Memasak S Pavithra Dijadikan Inspirasi Wanita

YouTube adalah salah satu applikasi video dimana pelbagai orang menggunakannya sebagai satu platform untuk memuat naik video bagi tontonan umum. Bukan sahaja orang biasa, malah artis dan ahli politik juga menggunakan youtube sebagai salah satu medium untuk menyampaikan segala informasi.
Seperti yang sedia maklum, baru-baru ini nama salah seorang pengguna YouTube telah melonjak naik apabila video masakannya menjadi viral. Tontonan video yang mencecah angka juta, nama S Pavithra sekelip mata menjadi sensasi apabila ramai yang menonton malah ada yang mencuba untuk membuat resepi yang dikongsinya di laman Youtube itu.

Terbaru, menurut laporan Sinar Harian, kerajaan Perak melalui Jabatan Pembangunan Wanita bercadang untuk mengangkat Pavithra sebagai Ikon Wanita dan Masakan Perak. Wow! Dari membuat video suka suka menggunakan telefon bimbit sehingga bakal di angkat menjadi ikon merupakan salah satu pencapaian yang patut dibanggakan!

Layak Dijadikan Inspirasi Wanita Lain

Menurut Exco Pembangunan Wanita, Keluarga dan Masyarakat negeri, Datuk Dr Wan Norashikin Wan Noordin, Pavithra, 28 yang merupakan ibu kepada dua cahaya mata layak dijadikan inspirasi kepada wanita lain atas kecekalannya untuk membina kerjaya melalui minta dan kemahiran memasak yang dimilikinya.
Pihak kerajaan negeri berasa bangga ada anak Perak yang boleh mencetuskan idea daripada ‘zero’ kepada ‘something’ dengan hanya menggunakan kepakarannya memasak dan hanya menggunakan peralatan yang dimiliki di rumah sahaja.
“Di situ kita dapat lihat kecekalannya dan dengan sokongan suami serta keluarga, dia mampu mencetuskan sensasi hingga berada dekat di hati rakyat, individu seperti ini patut dijadikan contoh bahawa tidak kira kita berada di mana pun, jika ada minat, usaha dan kemahuan pasti boleh berjaya,” katanya.
Datuk Dr Wan Norashikin berkata selepas mengadakan kunjungan ke kediaman Pavithra di Ladang Ephil.

Pavithra dan suami, M Sugu, 29 dikenali selepas video masakan yang dikongsi mereka menerusi saluran YouTube mereka yang diberi nama Sugu Pavithra mendapat perhatian dan pujian dari ramai pihak. Mereka kemudiannya menjadi rakan YouTube yang membolehkan mereka sekali gus mendapat pendapatan sampingan bulanan dari pihak YouTube yang dibayar mengikut nilai dolar Amerika Syarikat (AS)
Perkongsian video masakan mereka kini berjaya menaikkan jumlah subscriber saluran YouTube mereka mencecah hampir 640,000 pengikut yang terdiri dari pelbagai kaum termasuklah dari luar negara seperti India dan Jepun. Wan Norashikin berkata pada pertengahan Jun ini, Pavithra akan dijemput ke sebuah program baharu yang di anjurkan bawah Jabatan Pembangunan Wanita di mana mereka mengetengahkan bakat-bakat wanita menerusi media sosial. Pavithra juga akan membuat demonstrasi masakan gulai tempoyak yang telah menjadi salah satu menu icon di Perak.
“Perkara ini telah dipersetujui dan beliau sendiri gembira dengan pelawaan ini kerana tidak pernah mencuba masakan menggunakan tempoyak.
“Kita sedang mendapatkan tarikh dan lokasi bersesuaian bagi tujuan itu. Selain mengetengahkan beliau sebagai ikon wanita, kita juga dapat mempromosikan masakan Perak,” katanya.
Beliau berkata, normal baharu yang dipraktikkan berikutan Perintah Kawalan Pergerakan (PKP) ini adalah masa yang tepat untuk jabatan menyokong usaha wanita-wanita membina kerjaya menerusi media sosial sekali gus menjana pendapatan.
“Selepas masakan, kita akan teruskan kerjasama dengan ikon lain pula seperti bidang jahitan, lukisan dan sebagainya secara berterusan,” katanya.
Sumber : Sinar Harian


#DaruratBanjir: Senarai Lengkap Tempat Anda Boleh Salurkan Derma & Bantuan

Berikutan dengan bencana banjir yang melanda beberapa negeri dalam negara khususnya negeri Selangor yang terjejas dengan teruk, ramai dalam kalangan rakyat yang tampil menghulurkan bantuan. Terdapat beberapa agensi kerajaan dan bukan kerajaan yang bertungkus-lumus dalam menyalurkan bantuan dan jika anda berhasrat untuk meringan beban mangsa banjir juga turut dialu-alukan.
Berikut merupakan senarai lengkap tempat anda boleh salurkan bantuan kepada mangsa banjir tidak kira dari segi bantuan barang keperluan atau wang. Semoga bermanfaat!

Baca juga: Amaran Bahaya, Ini 17 Pusat Pemindahan Sementara Banjir Dibuka Sekitar Selangor
#DaruratBanjir: Senarai Lengkap Tempat Anda Boleh Salurkan Bantuan
1. Malaysian Relief Agency

CIMB Bank: 86000 59478 (Malaysian Relief Agency Foundation)

2.The Hope Branch

Instagram The Hope Branch. Link untuk menderma : https://linktr.ee/TheHopeBranch
3.MUDA Selangor

*Sasaran: RM10,000*. Sama-sama kita bantu mereka. Hulurkan bantuan serendah RM1 ke: https://maribantu.my/banjir
4.MUDA Wilayah

Sama-sama kita bantu mereka. Hulurkan bantuan serendah RM1 ke: https://maribantu.my/banjir
[email protected]

Akaun bank untuk beri bantuan- 568621000906 (Maybank) email:  [email protected] Saluran untuk bantuan: linktr.ee/Happybankcrew
6.Impactive Malaysia

Impactive Malaysia dan rakan-rakan sedang mengusahakan bantuan ke sana. Kita mensasarkan RM25,000 derma kilat agar bantuan dapat disalurkan segera. Bantuan boleh disalurkan kepada:
▫Nama : Impactive Malaysia
▫No Akaun : 562263567502 (Maybank)
▫Reference Code : Bantuan Banjir
Sebarang pertanyaan boleh hubungi Linda di talian 013-7337197.
7. Malaysian Red Crescent

Layari laman web : www.redcrescent.org.my
8.Mahasiswa Harapan

Jom bersama-sama meringankan beban mereka yang memerlukan dengan menderma ke:
Maybank: 5643 0623 9265 (Pertubuhan Sukarelawan dan Kebajikan Tulus)
Jenis Bantuan: Kit Makanan & Air Bersih
Sebarang pertanyaan sila hubungi:
Rahim: 0189060270
Syamim: 01112731962
Aidi: 0192136616
9.Budi Care

Bantuan Budi Care ke : 564221668588 (Maybank) Pertubuhan Generasi Penerus Harapan Ummah
Hubungi : Zikrun (+6018-2788427)
10.Hero Rescue

Sumbangan atas talian:
>>> www.billplz.com/herobanjir2021
Sumbangan ke akaun: PERTUBUHAN WIRA KEMANUSIAAN UNTUK INSAN MALAYSIA Maybank Malaysia Berhad : 5648 1052 4226 (Ref: Hero Rescue)
Email: [email protected]
11.Perpustakaan Selangor

Pustaka Raja Tun Uda, Shah Alam.
12.Imaret Malaysia

Boleh salurkan bantuan ke: https://www.billplz.com/floodrelief
Boleh juga transfer akaun ke: Persatuan Perubatan Islam Malaysia (CIMB: 8600 703 709) Ref: Flood Relief
13.Abim Malaysia

Sumbangan berbentuk:
-Barang keperluan
– Sukarelawan
– Kewangan
Sumbangan ke akaun : 562106228176 (Maybank ABIM Selangor)
Hubungi:
https://wa.me/60146173047
https://wa.me/60146173047
https://wa.me/60146173047
14.MyCare

MyCARE memohon kepada semua rakyat Malaysia yang ingin membantu menghulurkan bantuan kepada mangsa banjir boleh berbuat demikian di mycare.qrd.by/bencana.
15.Global Peace Malaysia

1. Klik terus link sumbangan dalam talian: https://jomsedekah.com/donations/tabungbencana/
2. Kini Lebih mudah juga melalui #JomPay:
biller code : 29058
Ref 1: Tabung Bencana
Ref 2: Jenis Bantuan
3. ATAU pindahan/deposit wang tunai ke akaun bank Global Peace Mission:
Bank Islam: 14-023-01-002-922-4
Maybank Islamic: 5642-2161-1602
Affin islamic: 1051-9000-2871
CIMB Islamic: 8603-5325-13
16.Adab Youth Garage

Barang keperluan:
1. Kain pelikat
2. Kain batik
3. Baju T-shirt (baju baru atau baju bersih yang dipacking dengan baik, bukan lambakan baju terpakai)
4. Selimut
5. Keperluan mandi
6. Pakaian dalam (baru)
7. Tikar
8. Tilam lipat (toto)
9. Air minuman/mineral
10. Pampers bayi
11. Pad wanita
Anda boleh sumbangkan barang keperluan ini terus ke: *AYG Bangi, No. 15, Jalan 1/4a, Seksyen 1, 43650 Bandar Baru Bangi, Selangor* (https://g.co/kgs/ejnK4h)
Atau anda boleh sumbangkan wang ringgit anda ke akaun:
Persatuan Adab Gemilang, RHB 21245760025793 (Ref: Bantu Banjir)
PIC: Sdr Afiq http://www.wasap.my/60184645926
17.Anonymous Angels

Instagram: my.anonymousangels
18.Haluan Malaysia

Salurkan secara ONLINE melalui: https://www.haluan.org.my/donations/mtl
ATAU
-Tabung Kebajikan dan Kemanusiaan HALUAN- 562263502611 (Maybank Berhad)
-Pertubuhan Himpunan Lepasan Institusi-Institusi Pengajian Tinggi Malaysia -14023010025718 (Bank Islam)
WhatsApp : <#MTL> & slip transaksi ke wa.me/60103005141
Anda juga boleh bersama kami menabur bakti. Sertai Sukarelawan: https://www.haluan.org.my/sukarelawan
19.We Listen Malaysia

Instagram : @welistenmy
20.Human Aid

Hantarkan sumbangan anda ke center kami di: No 14, Jalan 4, Selayang Baru, 68100 Batu Caves, Selangor
Location: https://goo.gl/maps/c3prAJ2k9dK2
21.Women:girls X Groove Grocer

-Mohon Bantuan Banjir (klik link) linktr.ee/women_girls
22.HEP- UKM

Instagram: @ukminsta
Sumber: wikiimpact on Instagram


Datang Haid Secara Tiba-Tiba Ketika Umrah, Wanita Ini Kongsi Tips Persediaan Buat Wanita

Purata kitaran haid wanita akan berlangsung selama 28-29 hari. Ini dikira dari hari pertama anda datang haid hingga ke hari sebelum haid berikutnya. Tapi, buat anda yang pernah atau bakal mengerjakan umrah pasti akan tertanya-tanya mengenai cara untuk melambatkan atau mempercepatkan haid kan? Apa yang perlu dibuat jika haid secara tiba-tiba datang ketika sedang mengerjakan umrah? Wanita ini kongsikan tips penting untuk anda.
APA PERLU BUAT BILA DATANG HAID KETIKA UMRAH

Sumber : Att Yusof


Ada 3 Due Date Bersalin, Tapi Mana Satu Yang Betul? Ini Penerangan Dari Pakar

“Pening pula aku nak kira due date yang mana satu nak bersalin ni?”
Pastinya ramai dalam kalangan ibu hamil khususnya yang pertama kali hamil akan berasa sedikit keliru dengan beberapa tarikh jangkaan bersalin bukan? Untuk mengetahui due date bersalin ini anda perlu melalui fasa scanning yang dinamakan Dating Scan. Dating Scan dilakukan pada awal kehamilan di antara minggu ke 10 dan 14 kehamilan.

Jadi, bila dah buat Dating Scan, due date mana yang boleh anda ikut?
ADA 3 DUE DATE, MANA SATU YANG BETUL?

Apa yang mengelirukan para wanita adalah waktu persenyawaan selepas tarikh pertama habis haid. Jadi, salah satu kaedah yang anda boleh memastikan tarikh jangkaan bersalin adalah melalui dating scan.

BOLEH JUGA LIHAT KANDUNGAN KEMBAR ATAU TIDAK

Untuk dapatkan kepastian tarikh mana yang perlu diikut untuk jangkaan waktu bersalin, lagi molek kalau anda bertanyakan kepada doktor.

Pregnancy Wheel.
Sumber : Dr. Izzat


Dato Siti Tak Boleh Berhenti Selfie? Nak Tahu Sebabnya? Jom Kami Bongkarkan Rahsianya..

Sekarang ni, trend selfie dah menjadi sebahagian dalam hidup masyarakat moden kita kan. Boleh kata dalam akaun sosial media anda tu tak lengkap lah kalau tiada selfie.
Tak terkecuali Diva No 1 negara kita ni. Katanya, beliau memang dah tak boleh berenggang dengan Vivo V5 Plus ni. Asyik nak selfie saja. Hmm.. apa yang hebat sangat Vivo V5 Plus ni sampai jadi kegilaan Dato Siti.. Jom kita baca!

NAK SELFIE ANDA SECANTIK SITI NURHALIZA?

Untuk anda yang kaki selfie tu, Vivo V5 Plus ni memang sangat sesuai untuk anda. Selain dilengkapi dengan kamera depan bercahaya lembut 20 MP yang memastikan setiap satu gambar yang diambil mempunyai kejelasan indah dan jelas, Vivo V5 Plus ini juga ditambah dengan 8 MP  lens kamera kedua yang dapat menangkap setiap inci gambar anda dengan lebih terperinci.

Seronoknya kalau kualiti selfie anda seperti gambar yang diambil di studio kan? Jangan risau, sebab dengan Vivo V5 Plus semua tu tiada masalah!  Ciri cahaya lembut yang ada pada Vivo V5 Plus ni, dapat wujudkan kesan-kesan pengcahayaan studio fotografi profesional yang boleh menjadikan anda kekal jelita dalam apa jua keadaan.

Tak perlu ambil beribu selfie untuk dapatkan hasil yang terbaik, cukup dengan satu klik. Jangan terkejut kalau orang tersalah panggil anda Dato Siti nanti!
DALAM GELAP PUN BOLEH SELFIE!
Selain itu, kamera selfie bercahaya lembut ni juga mampu berfungsi di bawah kadar cahaya rendah dan juga dalam semua keadaan pengcahayaan. Jadi, anda tak perlu risau untuk mengambil selfie dalam suasana yang gelap! Menarik kan?
KUALITI FOTO SEPERTI KAMERA DSLR

Apa yang lagi menarik, Vivo V5 Plus ni juga boleh menghasilkan efek bokeh setanding dengan kamera DLSR dengan mewujudkan latar belakang yang kabur tetapi sangat cantik dan penuh dengan nilai estetika.
Mesti setiap gambar yang anda tangkap nanti hasilnya bagaikan pro dengan Viva V5 Plus!
ROSE GOLD YANG KINI ‘IN’!

Vivo kali ini tidak cliché dalam bermain dengan warna apabila mengeluarkan Vivo edisi baru iaitu V5 Rose Gold yang sememangnya cool dan trendy.
Pemilihan warna Rose Gold juga adalah untuk mewujudkan unsur sofistikated dan ingin lari daripada warna kebiasaan hitam putih yang membosankan pengguna.
Dalam masa yang sama, ia juga membawa nilai kemewahan dan populariti sesuai dengan duta Vivo iaitu Dato Siti Nurhaliza sendiri.
NAK TAK BERCUTI KE HONG KONG, TV LED 52”, VIVO V5 PLUS SECARA PERCUMA?? EKSLUSIF UNTUK ANDA!

Anda nak menangi kesemua hadiah di atas, macam ni caranya.. Mulai 28 Mac 2017 hingga 30 April 2017, setiap outlet Vivo atau cawangannya di seluruh negara akan mengadakan peraduan beli dan menang dengan setiap pembelian Vivo V5 atau V5 Plus sahaja.
Hanya beli Vivo V5 atau V5 Plus dan anda layak untuk menyertai peraduan ini. Rugi tau kalau anda lepaskan peluang ni. Jangan lupa ramai-ramai serbu outlet atau cawangan Vivo yang terdekat ni tau!
Untuk maklumat lanjut,layari laman web Vivo ini.


Dato’ Sri Siti Nurhaliza Selamat Lahirkan Seorang Bayi Lelaki, Comelnya!

Pagi ini, Isnin, 19 April 2021 bersamaan 7 Ramadan 1442H, Dato’ Sri Siti Nurhaliza selamat melahirkan bayi lelaki di sebuah pusat perubatan di Selangor, pada pukul 6.21 pagi. Ternyata kelahiran bayi lelaki ini bukan sahaja dinanti-nantikan oleh beliau sahaja, malah seluruh rakyat Malaysia!
DATO’ SRI SITI NURHALIZA SELAMAT LAHIRKAN SEORANG BAYI LELAKI

Bayi seberat 3.84 kilogram itu dilahirkan menerusi kaedah pembedahan. Dimaklumkan juga dari pihak produksi, Dato’ Sri Siti dan juga bayi berada dalam keadaan baik dan sihat.
Suami beliau, Dato’ Sri Khalid Mohamad Jiwa atau lebih dikenali sebagai Dato K, melahirkan rasa syukur kerana isteri tercinta telah selamat melahirkan bayi kedua mereka. Apa yang penting bagi Dato’ K adalah ibu dan anak berada dalam keadaan sihat, stabil dan proses melahirkan telah berjalan lancar.

COMELNYA!
Perkongsian dari @asyrafkhalid

Beliau dan isteri ingin menzahirkan rasa syukur dan terima kasih di atas doa keluarga, saudara mara, sahabat handai, peminat, media dan orang ramai.
Selain itu, mereka juga ingin mengucapkan terima kasih kepada pihak doktor dan jururawat yang diketuai oleh Dr. Leong Wai Yew dari Alpha IVF & Women’s Specialist yang telah menjalankan tanggungjawab dan khidmat terbaik sepanjang proses Siti melahirkan.
Perkongsian dari @asyrafkhalid
Pasangan ini juga berterima kasih kepada Pengasas dan Pengarah Alpha IVF & Women’s Specialists, Dato’ Dr. Colin Lee Soon Soo, yang menjayakan program In Vitro Fertilization (IVF) bagi kandungan Datuk Seri Siti yang pertama iaitu Siti Aafiyah dan anak yang kedua ini juga.
Kelahiran anak kedua pada bulan Ramadan penuh keberkatan ini diharapkan akan mengurniakan limpahan rezeki serta rahmat Allah s.w.t.
Tahniah juga kami ucapkan!
Sumber: @ctdk, @asyrafkhalid


Datuk K Dedah Perangai Asyraf Berubah 360 Darjah

Hmm..apakah perubahan yang dimaksudkan suami penyanyi nombor 1 Malaysia, Datuk Seri Siti Nurhaliza ni?
Dedah Datuk Seri Khalid Mohamad Jiwa atau Datuk K, beliau mula menyedari perubahan anaknya, Asyraf Khalid disebabkan seorang lelaki bergelar Mentor Usahawan semasa sambutan hari lahirnya baru-baru ini.

Mesti ramai yang boleh teka siapakah Mentor Usahawan yang disebutkan ni kan?

“Tiada seorang guru yang boleh ajar Asyraf” – Datuk K

https://media.ohbulan.com/2022/02/IMG_1875.mp4
Haa..kalau anda nak tahu, sebenarnya perubahan yang dimaksudkan Datuk K tu adalah perubahan positif Asyraf setelah mendapat bimbingan dari Datuk Wira Dr Azizan Osman.

Dalam satu hantaran video dikongsikan Asyraf, Datuk K merakamkan penghargaan kepada Azizan yang dapat mengubah dan membimbing anaknya bukan saja dalam bisnes malah kehidupan dalam tempoh 3 tahun saja.

“Membuat beliau bangga dengan saya merupakan ‘big why’ selama ini. Alhamdulillah, semuanya berubah bila bertemu dengan Mentor saya yang betul-betul ubah bisnes Mutyara, malah hidup dan memberikan saya banyak perspektif lebih baik,” kata Asyraf.
Dulu budak nakal dan selalu kecewakan bapa

Tambah Asyraf, beliau dulu merupakan budak nakal dan selalu mengecewakan bapanya serta merasakan dirinya sangat tak berjaya.
Beliau faham perjalanannya masih jauh namun beliau sangat bersyukur dengan luahan bapanya buat pertama kali di hadapan mentor sendiri. Asyraf juga ingin mengucapkan terima kasih kepada bapanya yang sentiasa beri bimbingan dan sentiasa percaya pada dirinya meskipun banyak kali gagal dalam hidup.

“Saya ambil kegagalan itu sebagai pengajaran dan terima kasih kepada Mentor yang dapat mengeluarkan potensi yang ada dalam diri ini,” jelasnya lagi.
Dalam pada itu, Asyraf juga melihat Azizan sebagai mentor yang terbaik buat dirinya yang bukan hanya membimbing mengenai bisnes semata-mata malah secara holistik termasuk kepimpinan dan perhubungan sesama manusia dan bersama Maha Esa.
Malah nilai-nilai baik yang ada dalam lingkungan anak didik Azizan dan RichWorks membuatkan beliau menjadi lebih baik lagi.
Datuk K mengaku cemburu dengan Azizan

Eh, kenapa pulak cemburu ni Datuk K?
Jelas Datuk K, beliau cemburu dan kagum dengan kebolehan yang dimiliki Azizan dalam melahirkan ramai usahawan jutawan. Bukan hanya jutawan, malah mereka juga dibimbing untuk mengingati Tuhan, beribadah dan bersedekah.
“Azizan memimpin tangan mereka semua, tunjuk mereka mana longkang, mana tempat nak kena langkah, mana tempat nak kena lompat, awak semua (rakan usahawan jutawan) sangat beruntung. Saya tak dapat ini semua ketika seusia anda dan masa memulakan perniagaan,” jelasnya.
Sementara itu, Datuk K turut mengingatkan bangsa usahawan yang berjaya tidak melupakan individu yang masih merangkak dan berusaha keras untuk mencapai kejayaan.
“Jangan lupa masyarakat lain, di luar sana ada juga orang yang tak berjaya seperti kita, jangan terlalu berbangga dan ego, tapi ‘be humble, more humble and more humble’, ajar mereka untuk capai kejayaan,” katanya.


Bukan Untuk Minuman Saja, Daun Pudina Juga Bagus Untuk Kulit Muka!

Daun pudina ini sebenarnya banyak kegunaannya. Terkenal dalam masakan sama ada minuman atau makanan, pasti anda dapat jumpa daun ini. Tapi tahukah anda daun pudina sudah mula masuk dalam dunia kecantikan sebagai satu bahan yang berfungsi untuk mencantikkan kulit!
Jika anda perasan, banyak sebenarnya produk yang telah menggunakan daun pudina seperti lotion, pencuci muka dan shampoo. Untuk pengetahuan, ada cara semulajadi yang boleh kita amalkan untuk mendapatkan kulit sihat menggunakan daun pudina ini tanpa mengharapkan lagi produk daripada kedai. Jadi, jom ikuti perkongsian penulis mengenai tips menggunakan daun pudina demi kulit cantik!

Baca juga: Bukan Hanya Makan Dengan Laksa Je, Rupanya Ada Banyak Khasiat Daun Pudina Yang Best!
TIPS DAPATKAN KULIT MUKA ‘FLAWLESS’ GUNA DAUN PUDINA
1. SKRUB MUKA SUSU, MADU, OAT, TIMUN DAN DAUN PUDINA

Ini adalah skrub yang terbaik digunakan untuk kulit sensitif dan kering. Skrub ini lembut pada wajah tetapi ia membersihkan liang-liang dan juga mengeluarkan sel kulit mati. Malah, ia juga bertindak menyuburkan kulit anda dan menjadikannya kelihatan berseri-seri dan sihat. Amalkan sebanyak 2 ke 3 kali seminggu.
Bahan-bahan:

1 sudu besar oat
10-12 daun pudina
1 sudu teh madu
2 sudu teh susu
Setengah inci sepotong timun

Cara-cara:

Parut timun dan tumbuk daun pudina.
Gabungkan kesemua bahan sehingga anda mendapat adunan yang kasar.
Sapukan campuran ini pada muka anda dan biarkan ia kering selama kira-kira 7 minit.
Selepas 7 minit, gosok muka dengan perlahan dalam gerakan membulat untuk menghilangkan sel kulit mati.
Gosok selama 2 hingga 3 minit dan kemudian bilas muka dengan air sejuk.

2. YOGURT DAN DAUN PUDINA UNTUK KULIT KERING

Yogurt menghidratkan kulit manakala multani mitti memekatkan campuran dan seterusnya menyihatkan kulit anda dengan kandungan mineralnya yang tinggi. Pek ini akan membuatkan kulit muka rasa licin, terhidrat dan juga sihat. Amalkan setiap 1 atau 2 kali seminggu.
Bahan-bahan:

2 sudu besar yogurt
1 sudu besar multani mitti
10-12 daun pudina

Cara-cara:

Tumbuk dan kisar daun pudina dengan lesung batu. Kemudian, tambah yogurt dan multani mitti ke dalamnya.
Kacau bahan-bahan sehingga mendapat adunan yang halus.
Sapukan campuran ini di muka seperti anda memakai pek muka.
Biarkan ia selama 20 minit dan selepas itu bilas muka anda dengan air sejuk.

3. PEK MUKA LEMON DAN DAUN PUDINA UNTUK JERAWAT

Daun pudina mengandungi asid salisilik yang merawat dan mencegah jerawat. Sementara itu, jus lemon pula mempunyai sifat pelunturan ringan yang boleh memudarkan parut jerawat. Selain itu, jus lemon juga mempunyai vitamin C yang berupaya meningkatkan proses penyembuhan kulit anda. Amalkan sekali sehari.
Bahan-bahan:

10-12 daun pudina
1 sudu besar jus lemon

Cara-cara:

Tumbuk dan kisar daun pudina menggunakan lesung batu. Kemudian, tambahkan jus lemon kepadanya.
Sapukan campuran ini pada jerawat, parut jerawat atau kawasan berpotensi jerawat pada kulit muka anda.
Biarkan ia di muka selama 15 minit kemudian anda boleh membilas muka dengan air sejuk.

4. PEK TIMUN DAN DAUN PUDINA UNTUK ‘SUNBURN’

Timun dan daun pudina mengandungi ‘cooling effect’ pada kulit. Malah, apabila digabungkan kesan ini dengan sifat anti-radang daun pudina, ia dapat melegakan kesakitan kulit terbakar. Selain itu, ia juga bertindak memastikan kulit terbakar anda sembuh dengan cepat. Amalkan 2 kali sehari.
Bahan-bahan:

1/4 timun segar
10-12 daun pudina

Cara-cara:

Kisar kesemua bahan sehingga anda mendapatkan campuran yang halus.
Sapukan campuran itu pada bahagian kulit muka yang terbakar.
Biarkan selama 20 minit dan bilaskannya dengan air sejuk.

5. PEK MUKA TIMUN, DAUN PUDINA DAN MADU UNTUK MEMUTIHKAN KULIT

Madu mengandungi sifat pelunturan ringan yang mana ia berupaya mencerahkan kulit sawo matang dan memudarkan kesan jerawat. Selain itu, ia juga mampu menghalang pigmentasi kulit, membersihkan wajah dan memperbaiki kulit anda. Timun pula bertindak menghidratkan kulit dan mempunyai sifat menenangkan yang dapat mendinginkan keradangan. Amalkan selama 1 hingga 2 kali seminggu.
Bahan-bahan:

1/2 inci hirisan timun
10-12 daun pudina
1/2 sudu besar madu

Cara-cara:

Kisar kesemua bahan sehingga anda mendapat campuran yang halus.
Sapukan campuran pada muka anda seperti memakai pek muka.
Biarkannya selama 20 minit dan kemudian bilas dengan air sejuk.

6. MULTANI MITTI DAN DAUN PUDINA UNTUK KULIT BERMINYAK

Multani mitti adalah bahan terbaik untuk mengawal minyak. Dengan kombinasinya bersama daun pudina, ia dapat menyihatkan wajah dengan kandungan mineralnya yang tinggi dan mampu mengeluarkan lebihan minyak pada kulit sambil membersihkan pori secara mendalam.
Madu dan dadih dalam pek muka ini berfungsi memulihkan keseimbangan kelembapan kulit tanpa meninggalkannya berasa berminyak. Amalkan selama 1 hingga 2 kali seminggu.
Bahan-bahan:

1 sudu besar multani mitti
10-12 daun pudina
1/2 sudu besar madu
1/2 sudu besar dadih

Cara-cara:

Tumbuk dan kisar daun pudina menggunakan lesung batu dan tambahkan multani mitti, madu dan dadih.
Kacau kesemua bahan sehingga anda mendapat campuran yang halus.
Sapukan campuran pada muka anda seperti memakai pek muka.
Biarkannya selama 20 minit dan kemudian bilas dengan air sejuk.

7. PEK MUKA PISANG DAN DAUN PUDINA UNTUK KULIT BERSERI

Pisang kaya dengan sumber vitamin A, B, C dan E. Ia juga mengandungi kalium, lektik, asid amino dan zink. Kombinasi nutrisi ini boleh menghidratkan kulit, menyuburkannya, melawan kerosakan oksidatif, mencegah jerawat, memudarkan parut jerawat, meningkatkan pengeluaran kolagen, melawan kerosakan UV dan meningkatkan keanjalan kulit.
Apabila digabungkan dengan daun pudina, pisang boleh menaikkan kesihatan kulit dan menjadikannya nampak berseri. Amalkan selama 1 hingga 2 kali seminggu.
Bahan-bahan:

2 sudu besar pisang dilenyek
10-12 daun pudina

Cara-cara:

Kisar pisang dan daun pudina bersama sehingga menjadi campuran yang halus.
Sapukan campuran pada muka anda seperti memakai pek muka.
Biarkannya selama 15 hingga 30 minit dan kemudian bilas dengan air sejuk.

8. DAUN PUDINA UNTUK KULIT KERING DAN GATAL
Daun pudina memiliki sumber mentol yang baik, di mana ia mempunyai ciri anti-radang yang mengurangkan kegatalan dan jenis kemerosotan kulit yang lain. Selain itu, daun pudina juga merupakan sumber rosmarinic yang hebat, asid semulajadi untuk merawat ruam. Amalkan selama 1 hingga 2 kali sehari.
Bahan-bahan:

6 sudu teh daun pudina segar
1/2 liter air
Kain lap

Cara-cara:

Rebus daun pudina dalam setengah liter air selama 20 minit.
Biarkan air sejuk dan kemudian tapis.
Rendam kain lap dalam teh yang telah disejukkan.
Sebarkan kain pada bahagian kulit yang terjejas.
Biarkannya selama 2 hingga 3 minit dan ulang proses ini selama 4 ke 5 kali.

9. AIR DAUN PUDINA SEBAGAI TONER MUKA

Daun pudina adalah pencuci dan astringen yang sangat baik. Kandungan asid salisiliknya mengawal dan menghalang jerawat. Ia turut melonggarkan sel kulit mati. Amalkan selama 1 hingga 2 kali sehari.
Bahan-bahan:

1 1/2 cawan air
2 sudu besar daun pudina segar
Pad kapas
Pelembap

Cara-cara:

Rebus daun pudina dalam satu setengah cawan air selama kira-kira 20 minit.
Biarkan air sejuk dan kemudian tapis daun pudina.
Sapukan larutan ini pada muka dengan pad kapas selepas mencuci muka.
Kemudian, teruskan untuk melembapkan muka anda.
Anda boleh menyimpan larutan di dalam peti sejuk selama 6-7 hari.

10. Madu, Air Mawar Dan Daun Pudina Untuk Kulit Normal
Air mawar menghaluskan liang-liang, menghidratkan kulit, mengawal jerawat, semuanya sambil melembutkan kulit anda. Apabila digabungkan dengan madu dan daun pudina, ia menyegarkan kulit, meningkatkan seri wajah dan mengekalkan kelembapan kulit anda. Amalkan selama 1 hingga 2 kali seminggu.
Bahan-bahan:

1 sudu besar air mawar
1/2 sudu besar madu
10-12 daun pudina

Cara-cara:

Kisar kesemua bahan sehingga anda mendapat campuran yang halus.
Sapukan campuran pada muka anda seperti memakai pek muka.
Biarkannya selama 20 minit dan kemudian bilas dengan air sejuk.

Selamat Mencuba!
Sumber: Stylecraze